
转讜住驻讜转



 讜讗讬诪讗 诪讘注讛 讝讛 讛诪讬诐. 驻讬' 讻讬讜谉 讚拽专讗 诇讗 讚讬讬拽讬 诇讗 讻诪专 讜诇讗 讻诪专 讜讗''转 讜讛讬讻谉 讻转讬讘 诪讬诐 讘转讜专讛 讜讬''诇 诪讜砖诇讞 讜讻谉 讛讜讗 讗讜诪专 (讗讬讜讘 讛) 讜砖讜诇讞 诪讬诐 注诇 驻谞讬 讞讜爪讜转 讜讗注''讙 讚砖讬诇讞 讘注讬专讛 讘讘讛诪讛 讗讬讬专讬 诪''诪 诪讬诐 谞诪讬 诪砖转诪注讬 诪讬谞讬讛 诪讚讗驻拽讬讛 专讞诪谞讗 讘讛诪讛 讘诇砖讜谉 讜砖诇讞 讜诇注讬诇 讚讘注讬 讘诪讗讬 诪讜拽诪讬谞谉 诇讛 诇讗 诪爪讬 诪讜拽诪讬谞谉 讘诪讬诐 讚讻讬 谞诪讬 诪讜拽诪转 讘诪讬诐 讗讬转 诇谉 诇讗讜拽讜诪讬 讘诪讬诇讬 讚砖讜专 诪讚讻转讬讘 讘注讬专讛 讜讗''转 讜讛谞讬 诪讬诐 讛''讚 讗讬 讚诪砖拽讬诇 注诇讬讛 讘讚拽讗 讚诪讬讗 讜讘讻讞 专讗砖讜谉 讻讞讜 讛讜讗 讜讗讬 讘讻讞 砖谞讬 讙专诪讗 讘注诇诪讗 讛讜讗 讻讚讗诪专讬谞谉 讘讛谞砖专驻讬谉 (住谞讛讚专讬谉 讚祝 注讝:) 讜讬''诇 讚诪讬讬专讬 讘讻讞 砖谞讬 讜拽诪''诇 讚讘讻讞 砖谞讬 谞诪讬 讞讬讬讘 讗''谞 讘转专 讚谞讞讜 讜诇讗 讚诪讬 诇讘讜专 讻讙讜谉 驻讜转拽讬谉 讘讬讘讜转讬讛谉 讚诇拽诪谉 (讚祝 诇.) 讜讗注''讙 讚讗转讬 讘诪讛 讛爪讚 讛讜讛 讗诪讬谞讗 讚讗讬爪讟专讬讱 诇讻讜转讘讜 诇讞讬讬讘 讻诇讬诐 讚诪讘讜专 诇讗 讛讜讛 砖诪注讬谞谉 讜讛讜讛 诪爪讬 诇诪讬驻专讱 诪讗讬 诇讗 讝讛 讜讝讛 砖讬砖 讘讛谉 专讜讞 讞讬讬诐 讗诇讗 讚讘诇讗讜 讛讻讬 诪砖谞讬 砖驻讬专: 诪讬 讻转讬讘 诪讬诐 谞讘注讜. 讜讗''转 讻讬 讻转讬讘 谞诪讬 谞讘注讜 诇讗 诪讬转讜拽诪讗 诪转谞讬转讬' 讘诪讬诐 讚诪讬 拽转谞讬 谞讘注讛 讻讚讚讬讬拽 诇注讬诇 (讚祝 讙:) 讙讘讬 砖谉 讜讬''诇 讚诇讗 砖讬讬讱 诇讗拽砖讜讬讬 讗诇讗 讙讘讬 砖谉 讚诇讬转谞讬 谞讘注讛 砖讛砖谉 注爪诪讜 谞讘注讛 讚诪讘注讛 诪砖诪注 诪讙诇讛 [讚讘专 讗讞专 砖讛讬讛 诪讻讜住讛] 讗讘诇 讘诪讬诐 砖讬讬讱 砖驻讬专 诇讬砖谞讗 讚诪讘注讛 砖讛诪讬诐 专讜转讞讬诐 拽专讜讬讬诐 诪讘注讘注讬诐: 砖诇砖讛 注砖专 讗讘讜转 谞讝讬拽讬谉. 讜讚讬谞讬讛诐 讬''讘 讚砖讜讻专 讻砖讜诪专 砖讻专 讛讜讬 讗讜 讻砖讜诪专 讞谞诐 讛讜讬: 砖讜诪专 讞谞诐 讜讛砖讜讗诇. 砖讜诪专 讞谞诐 驻讟讜专 诪谉 讛讻诇 讞讜抓 诪谉 讛驻砖讬注讛 砖讜讗诇 讞讬讬讘 讘讻诇 讞讜抓 诪诪转讛 诪讞诪转 诪诇讗讻讛 讜谞讜砖讗 砖讻专 讞讬讬讘 讘诪拽爪转 讘讙谞讬讘讛 讜讗讘讬讚讛 讜驻讟讜专 讘讗讜谞住讬谉 诇讻讱 谞拽讟 诇讛讜 讘讝讛 讛住讚专 讜诇讗 讻住讚专 砖谞讻转讘 讘驻专砖讛: 转专讬 讙讜讜谞讬 讗讚诐. 讜讗''转 讻讬讜谉 讚转谞讬 转专讬 讙讜讜谞讬 讗讚诐 诇讬转谞讬 谞诪讬 讙' 讗讘讜转 讘砖讜专 讛拽专谉 讜讛砖谉 讜讛专讙诇 讜讬''诇 讚谞讬讞讗 诇讬讛 诇讻诇讜诇 讻讜诇诐 讘砖讜专 讻诪讜 转谞讗 讚诪转谞讬': 讜注讚讬诐 讝讜诪诪讬谉. 驻讬专砖 专讬讘''讗 讚讗驻讬诇讜 砖讬诇诐 注诇 驻讬 讛注讚讬诐 讝讜诪诪讬谉 讞讬讬讘讬谉 讚诇讗 砖讬讬讱 讘诪诪讜谉 讻讗砖专 讝诪诐 讜诇讗 讻讗砖专 注砖讛 讚讗驻砖专 讘讞讝专讛 讜专''讬 诪驻专砖 讚诇讗 爪专讬讱 诇讛讗讬 讟注诪讗 讚讙讘讬 诪诪讜谉 诪讞讬讬讘讬谞谉 诇讛讜 讘拽''讜 讚讙讘讬 诪诪讜谉 注讜谞砖讬谉 诪谉 讛讚讬谉 讜讛讗 讚讗诪专讬谞谉 讘诪讻讜转 (讚祝 讛:) 讛专讙讜 讗讬谉 谞讛专讙讬诐 讛讬讬谞讜 诪砖讜诐 讚讛转诐 讗讬谉 注讜谞砖讬谉 诪谉 讛讚讬谉: 诪谞住讱. 驻诇讬讙讬 讘讛 讘讛谞讝拽讬谉 (讙讬讟讬谉 谞讘: 讜砖诐) 讞讚 讗诪专 诪谞住讱 诪诪砖 讜讞讚 讗诪专 诪注专讘: 

专讘讬谞讜 讞谞谞讗诇

讜讗转拽讬祝 专讘 诪专讬 讜讗讬诪讗 诪讘注讛 讝讛 诪讬诐 讻讚讻转讬讘 诪讬诐 转讘注讛 讗砖. 讜讚讞讬 诇讬讛 诪讬 讻转讬讘 诪讬诐 谞讘注讜 转讘注讛 讗砖 [讻转讬讘] 讻诇讜诪专 转讘注讛 诪诇讗讻转 讗砖 讛讬讗. 讜讗拽砖讬 讗讬 讛讻讬 讗讬诪讗 诪讘注讛 讝讛 讛讗砖 讜谞讚讞转 讜诇讗 注诪讚讛.



转谞讬 专讘 讛讜砖注讬讗 讬"讙 讗讘讜转 谞讝讬拽讬谉 砖讜诪专 讞谞诐 讜砖讜讗诇 讻讜' 讘砖诇诪讗 诇砖诪讜讗诇 讚讗诪专 诪讘注讛 讝讛 讛砖谉 讗诪专 诇讱 诪转谞讬' 讘谞讝拽讬 诪诪讜谞讜 诪讬讬专讬 讘谞讝拽讬 讙讜驻讜 诇讗 诪讬讬专讬 讗诇讗 诇专讘 讚诪驻专砖 诪讘注讛 讝讛 讗讚诐 讛讜讛 诇讬讛 诇诪转谞讬 讛谞讬 讬"讙 讘诪转谞讬'. 讜诪驻专讬拽 专讘 转谞讗 诪讘注讛 砖讛讜讗 讗讚诐 讜讻诇诇 讘讜 讻诇 谞讝拽讬 讗讚诐 讜专讘 讛讜砖注讬讗 转谞讗 讘诪转谞讬' 讗讚诐 讚讗讝讬拽 砖讜专 讘讬讚讬诐 讚讛讜讗 诪砖诇诐 谞讝拽 讜讛讚专 转谞讗 讗讚诐 讚讗讝讬拽 讗讚诐 讚诪砖诇诐 讚' 讚讘专讬诐 讜讛讝讬拽讛 (讚砖讜专) [讗讚诐 讚讗讝讬拽 砖讜专] 讚诪诪讬诇讗.



转谞讬 专' 讞讬讬讗 讻"讚 讗讘讜转 谞讝讬拽讬谉 转砖诇讜诪讬 讻驻诇 讜转砖诇讜诪讬 讚' 讜讛' 讜讙谞讘 讜讙讝诇谉 讜讻讜' 驻讬' 讛诪讚诪注 诪注专讘 转专讜诪讛 讜讻讬讜爪讗 讘讛 讘讞讜诇讬谉.





专砖讘"讗

讛讗 讚讗拽砖讬: 讗讬诪讗 诪讘注讛 讝讛 讛诪讬诐. 诇讗讜 诇诪讬诪专讗 砖讬转讞讬讬讘 讘谞讝拽讬 讛诪讬诐 讚诪讬诐 诇讗 讻转讬讘讬 讘拽专讗 讜诇讬讻讗 诇诪讬诪专 讚谞驻拽讗 诇讬讛 诪讜砖诇讞 讜谞讬诪讗 讜砖诇讞 讝讛 讛诪讬诐 讚讻转讬讘 讜砖讜诇讞 诪讬诐 注诇 驻谞讬 讞讜爪讜转 讚拽专讗 讘谞讝拽讬 讘讛诪转谉 拽诪讬讬专讬 讚讻转讬讘 讜砖诇讞 讗转 讘注讬专讜 讜转讚注 诇讱 讚讗讬 诇讗 讻讬 讗拽砖讬谞谉 诇注讬诇 讜诇讻转讜讘 专讞诪谞讗 讜砖诇讞 讜诇讗 讘注讬 讜讘注专 讚诪砖诪注 专讙诇讜 讜诪砖诪注 砖谉 讜讻讜' 讚讛讬 诪讬谞讬讬讛讜 诪驻拽转 诇讬诪讗 讗讬 诇讗 讻转讘 讜讘注专 讛"讗 讜砖诇讞 讝讛 讛诪讬诐 讜注讜讚 讛"讚 讗讬 讚讗砖拽讬诇 注诇讬讛 讘讚拽讗 讚诪讬' 讗讬 讘讻讞 专讗砖讜谉 讻讞讜 讛讜讗 讜讗讬 讘讻讞 砖谞讬 讙专诪讗 讘注诇诪讗 讛讜讗 讗诇讗 讛讻讬 拽砖讬讗 诇讬讛 讛讗讬 诇讬砖谞讗 讚转谞讗 讗讬谞讜 讘专讜专 诇讗 诇讗讚诐 诇砖谉 讚讗祝 诇诪讬诐 讜诇讗砖 讬砖 诇住驻拽讜 讜讛讬讛 诇讜 诇砖谞讜转 诇砖讜谉 诪讘讜专专 诇砖谉 讗讜 诇讗讚诐 讜讬"讗 讚讘讚讜拽讗 谞拽讟讬' 讜诪讬诐 讜砖谉 讜专讙诇 讻讜诇讛讜 谞驻拽讗 诇讛讜 诇转谞讗 诪诇砖讜谉 讜砖诇讞 讚讗讬 讻转讘 专讞诪谞讗 讜砖诇讞 转诇转讬讛讜谉 讗转讬讬谉 讚讛讬 诪讬谞讬讬讛讜 诪驻拽转 诇讬讛 讜讛砖转讗 谞诪讬 讚讻转讬讘 讜讘注专 谞讬诪讗 讚谞驻拽讬 诇讛 砖谉 诪讜讘注专 讜专讙诇 讜诪讬诐 诪讜砖诇讞 讜讗讬 诪砖讜诐 讚讻讞 砖谞讬 讗讬谞讜 讗诇讗 讙专诪讗 讛讜"讗 讚拽讬诐 诇讬讛 诇转谞讗 讚讙专诪讗 讻讝讜 讞讬讬讘讛 转讜专讛 讜诪"诪 讻讬讜谉 讚讗诪讬谞讛 讚讗"讗 讚诪讘注讛 讚诪转谞讬' 讝讛 讛诪讬诐 砖讜讘 讗讬谉 诇谞讜 诇拽讬讬诐 讚讻讞 砖谞讬 讚讙专诪讗 讛讜讗.





讜讛讗 讚拽讗诪专: 讜讻讬 转讬诪讗 转谞讗 砖讜专 讚讗讬转 讘讬讛 转专转讬. 讻诇讜诪专 讚讛讬讬谞讜 专讙诇 讜砖谉 讗讘诇 拽专谉 砖讬讬专讛 讜讻砖诪讜讗诇 讚讗诪专 讚讘诪讜注讚讬谉 诪转讞诇转谉 拽诪讬讬专讬 讜注"讻 谞拽讬讟 诇讛 讻砖诪讜讗诇 讚讗讬 讻专讘 讞诪砖讛 讛讜讜.





讛讗 转诇讬住专. 讜讚讬谞讬讛谉 砖谞讬诐 注砖专 讚讛讗 砖讜讻专 讛讬讬谞讜 讗讜 讻谞讜砖讗 砖讻专 讗讜 讻砖讜诪专 讞谞诐 讻讚讗讬转讗 讘驻专拽 讛砖讜讗诇 (爪讙, 讗) 讜讗诪专讬 讚' 砖讜诪专讬谉 讜讚讬谞讬讛谉 讙'.





讙谞讘 讜讙讝诇谉 讚诪诪讜谞讗 讛讜讗 诇讬转谞讬 讛讗 转谞讗 诇讬讛 砖讜诪专 讞谞诐 讜讛砖讜讗诇. 讻诇讜诪专 讚砖讜诪专 讞谞诐 砖讟讜注谉 讟注谞转 讙谞讘 讗"谞 讟讜注谉 讟注谞转 讙讝诇谉 讜谞诪爪讗 砖讛讜讗 讙谞讘讛 讜砖讜讗诇 讻讚讬 谞拽讟讬讛 讗诇讗 诪砖讜诐 讙专专讗 讚砖讜诪专 讞谞诐 讚转谞讬 诇讛讜 讘讛讚讚讬 讚' 砖讜诪专讬诐 砖讜诪专 讞谞诐 讛砖讜讗诇 讜讗"谞 讬"诇 讚诇讗讜 讗砖讜讗诇 讚拽专讗 拽讗讬 讗诇讗 砖"讞 砖砖诇讞 讘讛 讬讚 讜砖讜讗诇 砖诇讗 诪讚注转 讛讜讬 讙讝诇谉.





讛诪讗讬专讬

讛专讘讛 讗讘讜转 谞讝讬拽讬谉 讛讜讝讻专讜 讘讗讚诐 诪诇讘讚 讗讚诐 砖讛讝讬拽 诪诪讜谉 注诇 讛讚专讱 砖讛讝讻专谞讜 讘诪砖谞讛 砖讻诇诐 讚讬谞诐 诇砖诇诐 诪诪讬讟讘 讜讛诐 讗专讘注讛 砖讜诪专讬诐 讻诪讜 砖讬转讘讗专 注谞讬谞诐 讜讻谉 讞诪砖讛 讚讘专讬诐 砖讘讞讜讘诇 讗转 讞讘专讜 讜转砖诇讜诪讬 讻驻诇 讘讙谞讘 砖诇讗 讛讜讚讛 讜转砖诇讜诪讬 讗专讘注讛 讜讞诪砖讛 讘讙谞讘 砖诇讗 讛讜讚讛 讙诐 讻谉 讜讙谞讘 砖讛讜讚讛 砖讗讬谉 讘讜 讗诇讗 讞讬讜讘 拽专谉 讜讻谉 讙讝诇谉 讜注讚讜转 诪讜讝诐 讜讗讜谞住 讜诪驻转讛 讜诪讜爪讬讗 砖诐 专注 讜诪讟诪讗 讜诪讚诪注 讜诪谞住讱 讜诪住讜专 讜讻讛谉 讛诪驻讙诇 讘砖讞讬讟转讜 拽专讘谉 讛讘注诇讬诐 诇砖讞讟讜 砖诇讗 诇砖诪讜 讻讙讜谉 砖讛讜讗 注讜诇讛 讜砖讞讟讜 诇砖诐 砖诇诪讬诐 砖讗讬谞讜 注讜诇讛 诇讘注诇讬讜 讜讬砖 诪驻专砖讬诐 讘讜 砖砖讞讟讜 讘诪讞砖讘转 讞讜抓 诇讝诪谞讜 砖讗注"驻 砖讬砖 讘讜 诇讗讜 讜讗讬谉 讗讚诐 诇讜拽讛 讜诪砖诇诐 讛专讬 讗讬谞讜 诇讜拽讛 讗诇讗 注诇 讗讻讬诇转讜 讗讘诇 诇讗 诪爪讚 讛诪讞砖讘讛 砖讛专讬 讗讬谉 讘讜 诪注砖讛 讜讻诇诐 讬转讘讗专 注谞讬谞诐 讗讬砖 注诇 诪拽讜诪讜:





转讜住驻讜转 专讬"讚 (诪讛讚讜专讛 转诇讬转讗讛)

讜讛诪谞住讱 讻转讘 讛诪讜专讛 诇讬讻讗. 诇诪讬诪专 砖注讬专讘讜 讘讬讬谉 谞住讱 讚诇讗 拽讗 讞住专讬' 讜诇讗 诪讬讚讬 讚讛讗 诪讝讘讬谉 诇讬讛 讻讜诇讬讛 讘专 诪讚诪讬 讬讬谉 谞住讱. 讜讗讬谞讜 谞专讗讛 诇讬 讚诪讚诪注 谞诪讬 诪讝讘谉 诇讻讛谞讬诐. 讗诇讗 驻住讬讚讗 讛讜讗 讚讻讛谞讬诐 诪讝诇讝诇讬 讜讝讘谞讬 讛"谞 注讻讜"诐 诪讝诇讝诇讬 讜讝讘谞讬 讜讘驻' 讛谞讬讝拽讬谉 驻诇讬讙讬 讘讬讛 专讘 讜砖诪讜讗诇. 讚专讘 讗诪专 诪谞住讱 诪诪砖 讜砖诪讜讗诇 讗诪专 诪注专讘 讜讛转诐 诪驻专砖 讟注诪讬讬讛讜:





砖讬讟讛 诪拽讜讘爪转

 讜讗讬诪讗 诪讘注讛 讝讛 诪讬诐. 讬"诪 讚诇讗讜 诇诪讬诪专 砖讬转讞讬讬讘 讘谞讝拽讬 讛诪讬诐 讗诇讗 讛讻讬 拽砖讬讗 诇讬讛 讛讗讬 诇讬砖谞讗 讚转谞讗 讗讬谞讜 讘专讜专 诇讗 讗讚诐 讜诇讗 砖谉 讚讗祝 诇诪讬诐 讜诇讗砖 讬砖 诇住驻拽谉 讜讛讬讛 诇讜 诇砖谞讜转 诇砖讜谉 诪讘讜专专 诇砖谉 讗讜 诇讗讚诐. 讛专砖讘"讗 讝"诇.
讜讻谉 讻转讘 诪讛专"讬 讻讛谉 爪讚拽 讝"诇 讜讝"诇 讜转讬诪讛 诇专讘 诪专讬 讜诇专讘 讝讘讬讚 讚讗诪专 诪讘注讛 讝讛 讛讗砖 讜讻讬 诇讗 讬讚注 诪转谞讬转讬谉 讚拽讗诪专 诇讗 讝讛 讜讝讛 砖讬砖 讘讛谉 专讜讞 讞讬讬诐 讜注讜讚 讗诐 讻谉 讞诪砖讛 讗讘讜转 讛讜讛 讚诇讗 诪爪讬 诇讗讜拽诪讬 讜砖诇讞 讗诪讬诐 诇讞讜讚讬讛 讚讛讗 讻转讬讘 讘注讬专讜. 讜讬"诇 讚讛讻讬 驻专讬讱 诪讻讚讬 拽专讗讬 诇讗 讻诪专 讚讬讬拽讬 讜诇讗 讻诪专 讚讬讬拽讬 讗诐 讻谉 诇诪讛 转驻住 转谞讗 讚诪转谞讬转讬谉 讗讜转讜 诇砖讜谉 讚讗讬讻讗 诇诪讬讟注讬 讚讗讬诪讗 诪讘注讛 讝讛 诪讬诐 讜诪砖谞讬 诇讬讻讗 诇诪讬讟注讬 讘诪讬诐 讚诪讬 讻转讬讘 讜谞讘注讜 讘讗砖 讜转讜 诇讬讻讗 诇诪讬讟注讬 讚转砖讜讘转讜 讘爪讚讜 诇讗 讝讛 讜讝讛 砖讬砖 讘讛诐 专讜讞 讞讬讬诐. 注"讻.


讻转讘讜 讘转讜住驻讜转 讛讜讬 诪爪讬 诇砖谞讜讬讬 诪讗讬 诇讗 讝讛 讜讝讛 砖讬砖 讘讛谉 专讜讞 讞讬讬诐 讜讻讜'. 讜讗祝 注诇 讙讘 讚讗砖讻讞谉 诪讬诐 讞讬讬诐 诪讻诇 诪拽讜诐 专讜讞 讞讬讬诐 诇讗 砖讬讬讱 讘讛讜. 转讜住驻讬 讛专讗"砖 讝"诇.


诪讬 讻转讬讘 诪讬诐 谞讘注讜. 讜讗"转 讜讛诇讗 诇注讬诇 讘讬谉 诇专讘 讘讬谉 诇砖诪讜讗诇 拽专讗讬 诇讗 讻诪专 讚讬讬拽讬 讜诇讗 讻诪专 讚讬讬拽讬 讜讚专砖讬谞谉. 讜讬"诇 诇注讬诇 讗祝 注诇 讙讘 讚诇讗 讚讬讬拽讬 拽专讗讬 诪讻诇 诪拽讜诐 讛讚专砖讗 诪砖诪注 砖驻讬专 讗讘诇 讛讻讗 讗驻讬诇讜 讛讚专砖讗 诇讗 诪砖转诪注讗. 专讘讬谞讜 驻专抓 讝"诇.


讜讻讬 转讬诪讗 转谞讗 砖讜专 讚讗讬转 讘讬讛 转专转讬. 讻诇讜诪专 讚讛讬讬谞讜 专讙诇 讜砖谉 讗讘诇 拽专谉 砖讬讬专讬讛 讜讻讚砖诪讜讗诇 讚讗诪专 讚讘诪讜注讚讬谉 诪转讞讬诇转谉 拽讗 诪讬讬专讬 讜注诇 讻专讞讱 讛讻讬 谞拽讟 诇讛 讚讗讬 讻专讘 讞诪砖讛 讛讜讜. 讛专砖讘"讗 讝"诇.
讜转诇诪讬讚 专讘讬谞讜 驻专抓 讝"诇 讻转讘 讜讝"诇 讚讗讬转 讘讬讛 转专转讬 驻讬专讜砖 砖谉 讜专讙诇 讗讘诇 诇讗 拽专谉 讚诇讗 诪讬讬专讬 讗诇讗 讘诪讜注讚讬谉 诪转讞讬诇转谉. 讜讗祝 注诇 讙讘 讚讛砖转讗 拽讬讬诪讬 诇专讘 讚诇讬转 诇讬讛 讛讱 住讘专讗 诪讻诇 诪拽讜诐 讻讬讜谉 砖讗谞讜 讘讗讬谉 诇讞诇拽 砖讜专 诇诪讙讬谉 砖谞讬 讗讘讜转 讜诇讜诪专 讚砖讬讬专 讞讚 讻讚讬 诇拽讬讬诐 讗专讘注讛 讗讘讜转 讚诪转谞讬转讬谉 讗诐 讻谉 讙诐 专讘 诪讜专讛 砖谞砖讬讬专 拽专谉 讜诇讗 谞砖讬讬专 砖谉 讜专讙诇 讻讚讬 诇讛砖讜讜转 砖讜专 诇讗讬谞讱 讗讘讜转 诇注谞讬谉 诪讜注讚讬诐 诪转讞讬诇转谉. 注"讻.
讜讗"转 诇诪讛 讛讜爪专讱 讛转诇诪讜讚 诇讚讞讜转 诪讟注诐 讗讟讜 讗砖 诪讬 讗讬转 讘讬讛 专讜讞 讞讬讬诐 谞讚讞讛 诪讟注诐 讗讞专 讚讗讬 诪讘注讛 讛讬讬谞讜 讗砖 讜砖讜专 讛讬讬谞讜 专讙诇 讜砖谉 转专转讬 讗诐 讻谉 诇讗 讛专讬 诇讗 讛讬讛 诪讬讜砖讘 讘爪讚 讗讞讚 讚谞讛讬 讚专讙诇 砖讚专讻讜 诇讛讝讬拽 讻诇 讚讘专 讛讬讛 诇讜诪讚 诪讗砖 砖谉 砖讗讬谉 讚专讻讜 诇讛讝讬拽 讻诇 讚讘专 诇讗 讛讬讛 诇讜诪讚 诪讗砖 讜谞诪爪讗 讚诇讗 讛专讬 讛讬讛 诪讬讜砖讘 讘爪讚 讗讞讚 讜诇驻讬讻讱 诇讗 讚讞讛 诪讟注诐 讝讛. 讜讗"转 讘诪砖谞讛 诇诪讛 诇讗 讗诪专 诇讗 讛专讬 讛讗砖 砖讚专讻讜 诇讛讝讬拽 讻诇 讚讘专. 讜讬"诇 讚诇砖诪讜讗诇 讚讗诪专 转谞讗 砖讜专 诇专讙诇讜 诇讗 讛讬讛 诪讬讜砖讘 讗驻讬诇讜 注诇 爪讚 讗讞讚 讚讛讬讬谞讜 砖谉 讻讬 诇诪讛 诇讗 砖谞讛 砖谉 讘诇砖讜谉 砖讜专 讜砖谞讛 讗讜转讜 讘诇砖讜谉 诪讘注讛 讚讘砖诇诪讗 讛讻讗 讚讗诪专讬谞谉 转专转讬 砖谉 讜专讙诇 讘诇砖讜谉 砖讜专 讗讬讻讗 诇诪讬诪专 讚诇讗 讛专讬 诪讬讜砖讘 注诇 爪讚 讗讞讚 讗讘诇 讘诪转谞讬转讬谉 讗讬谞讜 诪讬讜砖讘 诇讗 讛专讬 讗诇讬讘讗 讚砖诪讜讗诇 讗驻讬诇讜 注诇 爪讚 讗讞讚 讚诪谉 讛专讗讜讬 讬砖 诇砖谞讜转 讻讜诇诐 讘诇砖讜谉 砖讜专 讜诇诪讛 砖讬谞讛 砖谉 讘诇砖讜谉 诪讘注讛 讜诇驻讬 砖讗讬谞讜 诪讬讜砖讘 诇讗 讗诪专讜. 讜诇驻讬 讝讛 诪讬转专爪讛 讛拽讜砖讬讗 砖讛拽砖讬谞讜 诇注讬诇 讚诇讬诪讗 专讘 讬讛讜讚讛 讗诇讬讘讗 讚砖诪讜讗诇 转谞讗 砖讜专 诇专讙诇讜 讜诇拽专谞讜 讜讗讝 诇讗 讬讛讬讛 专讙诇 诪砖讜讬讬专. 讚讬"诇 讚讻讬讜谉 砖砖讜谞讛 专讙诇 讜拽专谉 讘诇砖讜谉 砖讜专 讙诐 砖谉 讛讬讛 诇讜 诇砖谞讜转 讘诇砖讜谉 砖讜专 讜诇讗 讘诇砖讜谉 诪讘注讛 讗讘诇 注讻砖讬讜 砖砖讜谞讛 拽专谉 诇讘讚讜 讘诇砖讜谉 砖讜专 讜砖谉 诇讘讚讜 讘诇砖讜谉 诪讘注讛 讗讬谞讜 拽砖讛 砖讻诇 讗讞讚 讞砖讜讘 讘驻谞讬 注爪诪讜. 讜讙诐 讬砖 诇转专抓 讻讬 讛诪砖谞讛 注砖转讛 诇讗 讛专讬 讗讞讚 诪讗讞讚 讜讝讛 讛讬讛 讗讞讚 诪砖谞讬诐 讜诇专讘 谞诪讬 讚讗诪专 诪讘注讛 讝讛 讗讚诐 诇讗 讛讬讛 讬讻讜诇 诇讜诪专 诇讗 讛专讬 讛讗砖 砖讚专讻讜 诇讛讝讬拽 讻诇 讚讘专 讻讛专讬 讗讚诐 砖讛专讬 讙诐 讛讗讚诐 讚专讻讜 诇讛讝讬拽 讻诇 讚讘专 砖讛专讬 讛讜讗 诪讜注讚 诇注讜诇诐. 注"讻 诪讙诇讬讜谉.


转谞讬 专讘 讗讜砖注讬讗 讬"讙 讗讘讜转 谞讝讬拽讬谉 讜讚讬谞讬讛诐 讬"讘. 讚砖讜讻专 讚讬谞讜 讻谞讜砖讗 砖讻专 讻讬讜谉 讚转谞讗 诇讬讛 讘讛讚讬 谞讜砖讗 砖讻专 讻诪讜 砖驻讬专砖讜 讝"诇 讚转谞讗 砖讜诪专 讞谞诐 讜讛砖讜讗诇 讗祝 注诇 驻讬 砖讗讬谉 住讚专谉 讻讱 讘驻专砖讛. 讜诪砖讜诐 讚砖讜讻专 讜谞讜砖讗 砖讻专 讚讜诪讬谉 讘讚讬谞讬讛诐 注诇 讻谉 转谞讬 诇讛讜 讘讛讚讬 讛讚讚讬. 注"讻 诪讛专"讬 讻讛谉 爪讚拽 讝"诇.


谞讝拽 爪注专 讜讻讜'. 讗祝 注诇 讙讘 讚讘讞讘诇讛 讗讞转 讛谉 讘讗讬谉 诪讻诇 诪拽讜诐 转谞讗 诇讛讜 讘讞诪砖讛 讗讘讜转 诇驻讬 砖讬讻讜诇 诇讛讬讜转 讻诇 讗讞讚 诇讘讚讜 讻讚讗诪专讬谞谉 讘讛讞讜讘诇. 转诇诪讬讚 专讘讬谞讜 驻专抓 讝"诇.


讘谞讝拽讬 讙讜驻讜 诇讗 拽讗 诪讬讬专讬. 讗讬谉 诇讛拽砖讜转 讜讛讗 诇砖诪讜讗诇 讚诇讗 转谞讬 讗讚诐 讘专讬砖讗 诪砖讜诐 讚拽转谞讬 讘住讬驻讗 讜讗诐 讻谉 讘住讬驻讗 诇讬转谞讬 诇讻讜诇讛讜 讚讗讬讬专讬 讘谞讝拽讬 讙讜驻讜. 讚讬"诇 讚讜拽讗 讘专讬砖讗 驻专讬讱 诪砖讜诐 讚转谞讗 诪谞讬讬谞讗 讗讘诇 讘住讬驻讗 诇讗 转谞讬 诪谞讬讬谞讗 讚讛讗 讚转谞讗 诪谞讬讬谞讗 讘住讬驻讗 讗转讜诇讚讜转 讚拽专谉 拽讗讬 讚讛讗 讘讜专 讜讗砖 讚讗讘讜转 讛谉 诇讗 讞讝专 诇砖谞讜转 讘住讬驻讗. 注讚 讻讗谉.


讗诇讗 诇专讘 诇讬转谞讬 讛谞讬 讜讻讜'. 讜讗"转 谞讬诪讗 讚专讘 住讘讬专讗 诇讬讛 讚诇讗 转谞讗 转谞讗 讚诪转谞讬转讬谉 讗诇讗 讛谞讱 讗讘讜转 讚讗讬转 诇讛讜 转讜诇讚讜转 讗讘诇 讛谞讬 讚专讘 讗讜砖注讬讗 诇讬转 诇讛讜 转讜诇讚讜转. 讜讬"诇 讚讗诐 讛讬转讛 讻讜讜谞转讜 诇砖谞讜转 讻诇 讗讜转谉 讗讘讜转 砖讬砖 诇讛诐 转讜诇讚讜转 讗诐 讻谉 诇诪讛 诇讗 砖谞讛 砖谉 讜拽专谉 讜专讙诇 讻诇 讗讞讚 讘驻谞讬 注爪诪讜 讜诇诪讛 转谞讗 砖讜专 讜讻诇 诪讬诇讬 讚砖讜专. 讜注讜讚 讬"诇 讚诇讗 讞砖砖 诇砖谞讜转 讗讘讜转 砖讬砖 诇讛诐 转讜诇讚讜转 砖讛专讬 砖谞讛 讗讚诐 砖讗讬谉 诇讜 转讜诇讚讛. 讜讻讬 转讬诪讗 转讜诇讚讛 讚讗讚诐 讛讬讬谞讜 讻讬讞讜 讗诐 讻谉 讬砖谞讛 爪注专 专讬驻讜讬 砖讘转 讜讘砖转 讚讻讬讞讜 讛讜讗 转讜诇讚讛 砖诇 讻诇 讗讞讚 诪讗诇讜 讛讗专讘注讛 讗诇讗 讜讚讗讬 诇讗 讞砖砖 诇砖谞讜转 讗讘讜转 砖讬砖 诇讛诐 转讜诇讚讜转. 讙诇讬讜谉.
注讜讚 转讬专爪讜 讘讙诇讬讜谉 讗讞专 讚诇讗 诪砖谞讬 讛讻讗 诪砖讜诐 讚诇讗 诪砖讻讞讜 讘砖讜诪专讬 砖讻专 转讜诇讚讜转 讻讙讜谉 讛诇讜讛讜 注诇 讛诪砖讻讜谉 注诐 讛讛讬讗 讚讻诇 讛讗讜诪谞讬谉 砖讜诪专讬 砖讻专. 注讚 讻讗谉.


转谞讗 讗讚诐 讜讻诇 诪讬诇讬 讚讗讚诐. 驻讬专讜砖 讘讬谉 讗讚诐 讚讗讝讬拽 讗讚诐 讘讬谉 讗讚诐 讚讗讝讬拽 砖讜专 讻讚诪讜讻讞 讜讗讝讬诇 讜诪讻诇 诪拽讜诐 讛讗 讚转谞讗 诇讗 专讗讬 讛砖讜专 讻专讗讬 诪讘注讛 讚讛讬讬谞讜 讗讚诐 诇专讘 诇讗 诪讬讬专讬 讗诇讗 讘讗讚诐 讚讗讝讬拽 砖讜专 讻讚诪讜讻讞 讜讗讝讬诇 讚讛讛讜讗 讘注讬 诇诪讬诇祝 诪砖讜专 讻讚驻讬专砖转讬 诇注讬诇. 转诇诪讬讚 专讘讬谞讜 驻专抓 讝"诇.


转谞讗 讗讚诐 讜讻诇 诪讬讚讬 讚讗讚诐. 讜讗"转 讬讗诪专 专讘 转谞讗 讗讚诐 讚讗讝讬拽 砖讜专 讚讜拽讗 讚讛讜讬 讚讜诪讬讗 讚讘讜专 讚讛讜讬 诪诪讜谞讜 砖讛讝讬拽 讚谞驻诇 砖诪讛 砖讜专 讚讞讬讬讘 讘注诇 讛讘讜专 讘讬谉 注诇 诪讬转转 讛砖讜专 讜讘讬谉 注诇 谞讝拽讜 讗讘诇 诇讗 讗讬讬专讬 讘讗讚诐 讚讘诪讬转转 讗讚诐 讗讬谞讜 讞讬讬讘 讘注诇 讛讘讜专 讗讘诇 讘谞讬讝拽讬谉 讞讬讬讘 讻讚讚专砖讬谞谉 砖讜专 讜诇讗 讗讚诐. 讜讻讬 转讬诪讗 讗诪讗讬 诇讗 转谞讗 讘诪转谞讬转讬谉 砖讜诪专 讞谞诐 讜讛砖讜讗诇 讚讛讜讬 讗讚诐 砖讛讝讬拽 砖讜专 讚讗讬讻讗 诇诪讬诪专 讚诇讗 转谞讬 讗诇讗 讛讬讝讬拽讗 讚讘讬讚讬诐 讗讘诇 讛讬讝讬拽讗 讚诪诪讬诇讗 诇讗 转谞讬. 讜讬"诇 讚讗诐 讗讬转讗 讚诇讗 转谞讬 讗诇讗 诪诪讜谞讜 砖讛讝讬拽 讚讜诪讬讗 讚讘讜专 讜讛讬讝讬拽讗 讚讘讬讚讬诐 讗诐 讻谉 诇讬转谞讬 讙谞讘 讜讙讝诇谉 讚讛讜讬 讗讚诐 砖讛讝讬拽 砖讜专 讜讛讬讝讬拽讗 讚讘讬讚讬诐. 讜诪讬讛讜 拽砖讛 注诇 讝讛 讛转讬专讜抓 讚讗讬讻讗 诇诪讬诪专 讚诇讗 转谞讬 讗诇讗 讗讜转谉 砖砖诪讬谉 诇讛诐 讛讻诇讬 讻诪讛 砖讜讛 讻砖讛讬讗 讞砖讜讘讛 讜诪讜住讬祝 诇讜 注诇讬讜 诇讛讬讜转 谞讝拽 砖诇诐 讗讘诇 讙谞讘 讜讙讝诇谉 讗讬谉 砖诪讬谉 诇讛诐 讗诇讗 爪专讬讱 诇讬转谉 诇讜 讻诇讬 讻讚诪注讬拽专讗 讻讚讗诪专讬谞谉 诇拽诪谉 讗诐 讻谉 讛讚专讗 拽讜砖讬讗 诇讚讜讻转讗. 讙诇讬讜谉.
注讜讚 讛拽砖讜 转诇诪讬讚讬 讛专"讬 注诇 讝讛 讛转讬专讜抓 讚谞讬诪讗 讚诇讗 专爪讛 诇砖谞讜转 讗诇讗 讗讜转谉 讛讘讗讬诐 诇注讜诇诐 讘讬讚讬诐 讜讙谞讘 讜讙讝诇谉 诇驻注诪讬诐 讘讗讬诐 诪诪讬诇讗 砖讞讬讬讘讬诐 注诇 讬讚讬 讟注谞讛 砖讟注谉 砖谞讙谞讘 讜谞讙讝诇. 注"讻 讻转讜讘 讘讙诇讬讜谉 转讜住驻讜转.


转谞讗 讗讚诐 讜讻诇 诪讬诇讬 讚讗讚诐. 诇讗讜 讚讜拽讗 讻诇 诪讬诇讬 讚讗诐 讻谉 诪谞讬谞讗 诇诪注讜讟讬 诪讗讬 讗诇讗 讻诇 诪讬诇讬 讚讗讚诐 讚讗讝讬拽 讗讚诐 讗讘诇 讻诇 诪讬诇讬 讚讗讚诐 讚讗讝讬拽 砖讜专 诇讗 拽转谞讬 讗诇讗 讛讬讝讬拽讗 讚讘讬讚讬诐 讗讘诇 讛讬讝讬拽讗 讚讗转讬 诪诪讬诇讗 讻讙讜谉 砖讜诪专 讞谞诐 讜讛砖讜讗诇 诇讗 拽转谞讬. 讜讛砖转讗 谞讬讞讗 讚拽讗诪专 诇拽诪谉 讻砖讛讝讬拽 讞讘 讛诪讝讬拽 诇讗转讜讬讬 砖讜诪专 讞谞诐 讜讛砖讜讗诇 讗讬 谞诪讬 诇诪注讜讟讬 讚讘拽谞住 诇讗 拽讗 诪讬讬专讬. 注"讻.


讜驻讬专砖讜 转诇诪讬讚讬 讛专"讬 讜讝讛 诇砖讜谞诐 讻砖讛讝讬拽 讞讘 讛诪讝讬拽 诇讗转讜讬讬 讜讻讜'. 讜诪讻诇 诪拽讜诐 讛诪谞讬谉 讘诪砖谞讛 诇讗 讗讬讬专讬 讘讝讛. 注讚 讻讗谉.


讗讬 谞诪讬 诇诪注讜讟讬 讜讻讜'. 讜拽砖讛 讗诐 讻谉 诇驻讬 讝讛 转谞讗 讚诪转谞讬转讬谉 讜专' 讗讜砖注讬讗 转专讜讜讬讬讛讜 讘拽谞住 诇讗 拽讗 诪讬讬专讬 讗诐 讻谉 诪讗讬 拽讗诪专 诇拽诪谉 诪谞讬讬谞讗 讚诪转谞讬转讬谉 诇诪注讜讟讬 讚专' 讗讜砖注讬讗 讜讻讜' 讛讜讬 诇讬讛 诇诪讬诪专 诪谞讬谞讬 讚诪转谞讬转讬谉 讜讚专' 讗讜砖注讬讗 诇诪注讜讟讬 讚专' 讞讬讬讗 讚讘拽谞住讗 诇讗 诪讬讬专讬. 讜讬"诇 讚住讜讙讬讗 诇拽诪谉 讗诇讬讘讗 讚砖诪讜讗诇 讚诇讬转 诇讬讛 转谞讗 讗讚诐 讜讻诇 诪讬诇讬 讚讗讚诐 注"讻. 转诇诪讬讚讬 讛专"讬 讜讙诇讬讜谉.


转专讬 讙讜讜谞讬 讗讚诐. 讛拽砖讜 讘转讜住驻讜转 讻讬讜谉 讚转谞讬 转专讬 讙讜讜谞讬 讗讚诐 讜讻讜' 讜转讬专爪讜 讚谞讬讞讗 诇讬讛 诇讻诇讜诇 讻诇诐 讘砖讜专 讜讻讜' 讻讱 讗谞讜 诪转专爪讬诐 讗诇讬讘讗 讚专讘. 讜讗"转 诇专' 讗讜砖注讬讗 谞诪讬 谞讬诪讗 讛讻讬 讻诪讜 砖讻诇诇 讘砖讜专 砖诇讜砖讛 讗讘讜转 讻讱 讬讻诇讜诇 讘讗讚诐 讗讚诐 讚讗讝讬拽 砖讜专 讜讗讚诐 讚讗讝讬拽 讗讚诐 讜讻讬 转讬诪讗 诪砖讜诐 讚讚讬谞讬讛诐 诪讞讜诇拽讬诐 讚讗讚诐 讚讗讝讬拽 砖讜专 讞讬讬讘 讘谞讝拽 讜讗讚诐 讚讗讝讬拽 讗讚诐 讞讬讬讘 讘讗专讘注讛 讚讘专讬诐 讛讻讬 谞诪讬 砖谉 讜拽专谉 讚讬谞讬讛诐 诪讞讜诇拽讬诐 讚砖谉 驻讟讜专 讘专砖讜转 讛专讘讬诐 讜拽专谉 讞讬讬讘 讘专砖讜转 讛专讘讬诐. 讜讬"诇 讚讘砖诇诪讗 拽专谉 讜砖谉 砖讛诐 诪讜讞诇拽讬诐 讘转讜专讛 讘驻讬专讜砖 砖谞讛 讗讜转诐 讛讻诇 讘讬讞讚 讜诇讗 讞砖砖 诇讛砖诪讬注谞讜 砖讜诐 讚专砖讗 讗讘诇 讗讚诐 讚讗讝讬拽 砖讜专 砖讗讬谞讜 讞讬讬讘 讘讗专讘注讛 讚讘专讬诐 讗诇讗 诪讚专砖讗 讬讚注讬谞谉 诇讬讛 讜讻讬 讬转谉 诪讜诐 讘注诪讬转讜 讜诇讗 砖讜专 讘注诪讬转讜 讜诇讗 讗讚诐 讘砖讜专 讗讬爪讟专讬讱 诇讗砖诪注讬谞谉 讻诇 讗讞讚 讘驻谞讬 注爪诪讜 讻讚讬 砖谞讚注 讛讞讬诇讜拽 砖讬砖 讘讬谞讬讛诐 注诇 讬讚讬 讚专砖讗. 讜注讜讚 讬"诇 讚砖谉 讜拽专谉 讻讬讜谉 砖讘讗讬诐 诪砖讜专 讗讞讚 讻诇诇 讗讜转诐 讘讬讞讚 讜讗讚诐 讚讗讝讬拽 砖讜专 讜讗讚诐 讚讗讝讬拽 讗讚诐 讛诐 讞诇讜拽讬谉 讘谞讝讜拽讬谉. 诪讙诇讬讜谉.


讜转谞讗 讗讚诐 讚讗讝讬拽 砖讜专. 驻"讛 讚讘诪转谞讬转讬谉 讗讬讬专讬 讘讗讚诐 讚讗讝讬拽 砖讜专 讚讜诪讬讗 讚讘讜专 讚诪讬讬专讬 讘讗讚诐 讚讗讝讬拽 砖讜专 讚讛讗 讻转讬讘 讙讘讬 讘讜专 砖讜专 讜诇讗 讗讚诐 讜讗祝 注诇 讙讘 讚讘谞讝拽讬谉 诪讬讛讗 诪讞讬讬讘 诪讻诇 诪拽讜诐 注讬拽专 讘讜专 讚拽专讗 诪讬讬专讬 讘诪讬转讛 讜住讘专讗 讛讜讗 讚拽转谞讬 砖讜专 讚讜诪讬讗 讚注讬拽专 讘讜专. 讜注讜讚 讬"诇 讚讘诇讗讜 讛讜讻讞讛 讗转讬 砖驻讬专 讚拽讗诪专 讛讻讬 诇转专讜爪讬 讚诪讚讞讝讬谞谉 讘讘专讬讬转讗 讚诪讜住讬祝 讗讚诐 讚讗讝讬拽 诪讚拽转谞讬 谞讝拽 讜讻讜' 讗诐 讻谉 讜讚讗讬 诪转谞讬转讬谉 诇讗 诪讬讬专讬 讗诇讗 讘讗讚诐 讚讗讝讬拽 砖讜专. 转诇诪讬讚 专讘讬谞讜 驻专抓 讝"诇.


讗诇讗 砖讜专 诪讛 诇讬 砖讜专 讚讗讝讬拽 砖讜专. 拽砖讛 讚讛专讬 砖讜专 讚讗讝讬拽 讗讚诐 砖讚讬谞讜 讞诇讜拽 砖诪砖诇诐 讻讜驻专 诪讛 砖讗讬谉 讻谉 讘砖讜专 讚讗讝讬拽 砖讜专 讜讗诐 讻谉 诇讬转谞讬 转专讬 讙讜讜谞讬 砖讜专 讻讬讜谉 砖讚讬谞诐 讞诇讜拽. 讜讬"诇 讚讘拽讟诇讗 诇讗 拽讗 诪讬讬专讬. 讙诇讬讜谉.


讜注讚讬诐 讝讜诪诪讬诐. 转讬诪讛 诪讛 砖讬讬讱 诇诪讬转谞讬 注讚讬诐 讝讜诪诪讬诐 讘讛讚讬 讗讘讜转 谞讝讬拽讬谉 讜讛诇讗 诇讗 注砖讜 砖讜诐 讛讬讝拽 讚讗讬诇讜 砖讬诇诐 讻讘专 注诇 驻讬讛诐 驻讟讜专讬诐 讚讗诪专讬谞谉 讻讗砖专 讝诪诐 讜诇讗 讻讗砖专 注砖讛. 诇讻讱 驻讬专砖 专讬讘"讗 讜讻讜' 讻诪讜 砖讻转讜讘 讘转讜住驻讜转. 转讜住驻讬 讛专讗"砖 讝"诇.


讜讻谉 讻转讘 讛专讘 专' 讬砖注讬讛 讝"诇 讜讝"诇 驻讬专砖 专讬讘"诐 讚讗驻讬诇讜 砖讬诇诐 诪诪讜谉 讜讻讜'. 讚讛转诐 讻讬讜谉 砖谞讛专讙 讗讬谉 讬讻讜诇 诇讛讞讝讬专讜 诇拽讚诪讜转讜 讗讘诇 讘诪诪讜谉 讗驻讬诇讜 砖讬诇诐 注诇 驻讬讛诐 诇讗讜 诪注砖讛 讛讜讗 砖讬讻讜诇 诇讛讞讝讬专 诇讜 诪诪讜谞讜 讜诇讛讻讬 拽专讬 诇讬讛 诇拽诪谉 讚讬讘讜专讗 讚诇讬转 讘讬讛 诪注砖讛 讚讛讗 诇讗讜 诪注砖讛 讛讜讗 讛讜讗讬诇 讜讬讻讜诇 诇讞讝讜专. 注"讻.


注讚讬诐 讝讜诪诪讬诐. 讜讚讜拽讗 讻砖讛讜讝诪讜 讜注讚讬讬谉 诇讗 砖讬诇诐 诪讬 砖讛注讬讚讜 注诇讬讜 砖讗诐 砖讬诇诐 诇讗 诪讬讞讬讬讘 讚讙讝专转 讛讻转讜讘 讛讜讗 讚讻转讬讘 诇注砖讜转 讜诇讗 砖讻讘专 注砖讛 讜讗诐 讬讜讚讜 诪注爪诪谉 讗讞专 砖讛注讬讚讜 砖注讚讜转 砖拽专 讛注讬讚讜 讗讬谞谉 谞讗诪谞讬谉 讜转讙诪专 注讚讜转谉 讻讗诇讜 诇讗 讛讜讚讜 讜讗讜转讜 专讗讜讘谉 砖讛注讬讚讜 注诇讬讜 讬砖诇诐 讛诪讗转讬诐 讝讜讝 讚讻讬讜谉 砖讛讙讬讚 砖讜讘 讗讬谞讜 讞讜讝专 讜诪讙讬讚 讜讛诐 讗讬谞谉 诪砖诇诪讬诐 诇讜 讚诪讜讚讛 讘拽谞住 驻讟讜专 诇诪讗谉 讚讗诪专 注讚讬诐 讝讜诪诪讬诐 拽谞住讗 讛讜讗 讜诇诪讗谉 讚讗诪专 诪诪讜谞讗 讛讜讗 诪砖诇诪讬谉 讛诐 诇讜 诪讗转讬讬诐 讝讜讝 讜讛讜讗 讗讬谞讜 诪砖诇诐 讻诇讜诐. 专讘讬 讬讛讜谞转谉 讝"诇.


讛讗 拽转谞讬 诇讬讛 砖讜诪专 讞谞诐 讜讛砖讜讗诇. 驻讬专砖 专砖"讬 讝"诇 讛砖讜讗诇 诇讗讜 讚讜拽讗 讜讻讜'. 讗讬 谞诪讬 讬"诇 讚诇讗讜 砖讜讗诇 讚拽专讗 拽讗诪专 讗诇讗 砖讜诪专 讞谞诐 砖砖诇讞 讘讛 讬讚 讜砖讜讗诇 砖诇讗 诪讚注转 讙讝诇谉 讛讜讬. 讛专砖讘"讗 讝"诇.





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 讜讗讬诪讗 诪讘注讛 讝讛 诪讬诐 驻讬' 讻讬讜谉 讚拽专讗 诇讗 讚讬讬拽讬 讻讜' 注讻"诇 讗讘诇 诇注谞讬谉 诪讬诐 讚讬讬拽 诇讬讛 诇讬砖谞讗 讚诪讘注讛 讚诪转谞讬' 讻诪"砖 讛转讜住驻讜转 诇拽诪谉 讜讗讬 讛讜讛 讚讬讬拽讬 拽专讗 谞诪讬 讻专讘 讜讻砖诪讜讗诇 讜讚讗讬 讚诇讗 讛讜讛 转讬拽砖讬 诇讬讛 讜讗讬诪讗 诪讘注讛 讝讛 诪讬诐 讻讬讜谉 讚讘拽专讗 讘注讬专讛 讻转讬讘 诇讗 讛讜讛 诪讜拽诪讬谞谉 诇讬讛 讗诇讗 讗讬 讘砖谉 讗讬 讘专讙诇 讜讻谉 诪"砖 讛转讜住驻讜转 讘讚"讛 诪讬 讻转讬讘 诪讬诐 谞讘注讜 讜讗"转 讻讬 讻转讬讘 谞诪讬 谞讘注讜 诇讗 诪转讜拽诪讗 诪转谞讬' 讘诪讬诐 讚诪讬 拽转谞讬 谞讘注讛 讻讜' 讜讛讜讛 诪讜拽诪讬谞谉 诇讬讛 讘砖谉 讗注"讙 讚诇讗 拽转谞讬 谞讘注讛 讛讬讬谞讜 诪讛讗讬 讟注诪讗 讻讬讜谉 讚讘拽专讗 讘注讬专讛 讻转讬讘 讜讚讜"拽:


讘驻专砖"讬 讘讚"讛 讜诪谞住讱 讬讬谉 诇注讘讜讚转 讻讜讻讘讬诐 讻讜' 诇讬讻讗 诇诪讬诪专 砖谞住讻讜 讘讬"谞 砖讝专拽 讘讜 讚诇讗 拽诪讞住专讬讛 讻讜' 注讻"诇 爪"注 诇驻讬专讜砖讜 讚讛讗 讗讬讻讗 诪讗谉 讚诪驻专砖 诇讛 诪注专讘 讜诪"讚 谞诪讬 诪谞住讱 诪诪砖 讛讬讬谞讜 诪砖讜诐 讚讗诇"讻 讛讬讬谞讜 诪讚诪注 讜讬砖 诇讬讬砖讘 讘讚讜讞拽 讚讛"拽 讚诇讗 拽讞住专讬' 诪诪砖 讗诇讗 讚爪专讬讱 诇诪讜讻专讜 讬讜转专 讘讝讜诇 诇注讜讘讚 讻讜讻讘讬诐 讜讗"讻 讛讬讬谞讜 诪讚诪注 讜讚讜"拽:





诪讛专"诐

讘讙诪专讗 转谞讗 讗讚诐 讜讻诇 诪讬诇讬 讚讗讚诐 讜讻讜' 转专讬 讙讜讜谞讬 讗讚诐 转谞讗 讗讚诐 讚讗讝讬拽 砖讜专 讜转谞讗 讗讚诐 讚讗讝讬拽 讗讚诐 谞专讗讛 讚讛砖转讗 讚拽讗诪专 转专讬 讙讜讜谞讬 讗讚诐 诇讗 讗讬爪讟专讬讱 转讜 诇转讬专讜爪讗 讚诇注讬诇 讚诪转谞讬' 转谞讗 讗讚诐 讜讻诇 诪讬诇讬 讚讗讚诐 讗诇讗 讚诪转谞讬' 诇讗 讗讬讬专讬 讗诇讗 讘谞讝拽讬 讗讚诐 讘砖讜专 讚讬诇驻讬谞谉 诇讬讛 诪诪讻讛 讘讛诪讛 讬砖诇诪谞讛 讜诇讗 讘谞讝拽讬 讗讚诐 讘讗讚诐 讚讛讬讬谞讜 讞讜讘诇 讘讞讘讬专讜 讚讞讬讬讘 讘讛' 讚讘专讬诐 讜讗注"讙 讚诇讗 拽转谞讬 谞诪讬 诪转谞讬' 砖讜诪专 讞谞诐 讜讛砖讜讗诇 讚讗讬讛讜 谞诪讬 讗讚诐 讚讗讝讬拽 砖讜专 讛讬讬谞讜 诪砖讜诐 讚讘讛讝讬拽讗 讚诪诪讬诇讗 诇讗 拽讗 诪讬讬专讬 讜讗"讻 诇讗 谞爪讟专讱 诇讜诪专 讚转谞讗 转谞讗 讚诪转谞讬' 讗讚诐 讜讻诇 诪讬诇讬 讚讗讚诐 讜拽"诇 (讜注讬讬谉 讘诪讛 砖讗讻转讜讘 讘讚讘专讬 讛转讜住驻讜转):


讘专砖"讬 讚"讛 讜诪谞住讱 讜讻讜' 讜诪谞住讱 讗转 讛讬讬谉 诇讬讻讗 诇诪讬诪专 砖谞住讻讜 讘讬讬谉 谞住讱 砖讝专拽 讘讜 讜讻讜'. (讜注讬讬谉 讘讗诇驻住讬 讘砖诇讟讬 讛讙讘讜专讬诐):


讘转讜住' 讚"讛 讜讗讬诪讗 诪讘注讛 讝讛 诪讬诐 讜讻讜'. 讜讬"诇 讚讗讬讬专讬 讘讻讛 砖谞讬 讜拽诪"诇 讜讻讜'. 讜讬砖 诇讛拽砖讜转 讜讛讗 讗讬转讗 讘讛讚讬讗 讘驻专拽 讛谞砖专驻讬谉 讚讻讞 砖谞讬 讙专诪讗 讘注诇诪讗 讛讜讗 讜驻讟讜专 讜讬砖 诇讬讬砖讘 讚讛讛讬讗 讚讛谞砖专驻讬谉 讗转讬讗 诇驻讬 讛诪住拽谞讗 讚讛讻讗 讚诪讘注讛 讗讬谞讜 讗诇讗 讗讚诐 讗讜 砖谉 讗讘诇 诪讬诐 讗讬谞讜 诪讗讘讜转 谞讝讬拽讬谉 讜诇讗 讬诇驻讬谞谉 诇讬讛 诪拽专讗 讚讜砖讬诇讞 讗诇讗 砖讛诪拽砖讛 讚讛讻讗 讛拽砖讛 诪谞"诇 讝讛 讚诇诪讗 讗讬诪讗 诇讱 讚诪讘注讛 讝讛 诪讬诐 讜讛讜讬 讗讘 诪拽专讗 讚讜砖讬诇讞 讜讗转讗 拽专讗 诇讗砖诪讜注讬谞谉 讚讞讬讬讘 讗驻讬' 讘讻讞 砖谞讬 讜诇讗驻讜拽讬 诪讛讛讬讛 讚驻专拽 讛谞砖专驻讬谉 讜诪住讬拽 讚讗"讗 诇讜诪专 讻谉 讚诪讬 讻转讬讘 诪讬诐 谞讘注讜 讜讻讜' 讜讗"讻 讗转讬讗 砖驻讬专 讛讛讬讗 讚讛谞砖专驻讬谉 讜拽"诇:


讚"讛 转专讬 讙讜讜谞讬 讗讚诐 讜讻讜'. 讜讬砖 诇讜诪专 讚谞讬讞讗 诇讬讛 诇讻诇讜诇 讻讜诇诐 讘砖讜专 讻诪讜 转谞讗 讚诪转谞讬' 讬砖 诇讛拽砖讜转 讗"讻 讘讗讚诐 讛讜讬 诇讬讛 诇讻诇讜诇 讻讜诇谉 讻诪讜 转谞讗 讚诪转谞讬' 讚转谞讗 讗讚诐 讜讻诇 诪讬诇讬 讚讗讚诐 讜讬砖 诇讬讬砖讘 讚讘砖诇诪讗 讙讘讬 讗讚诐 诇讗 砖讬谞讛 讻诇诇 诪诇砖讜谉 讛转谞讗 讚转谞讗 砖诇砖讛 注砖专 谞讝讬拽讬谉 讜讻讜' 讜讙诐 转谞讗 讗专讘注 讚诪转谞讬' 讚讛讬讬谞讜 砖讜专 讜讘讜专 讜诪讘注讛 讜讛讘注专 讻诇砖讜谉 转谞讗 讚诪转谞讬' 砖讜专 讗讘诇 讗讬 讛讜讛 转谞讬 讘讛讚讬讗 诪讛 砖谞讻诇诇 讘砖讜专 讛讬讛 爪专讬讱 诇诪讬转谞讬 讘讛讚讬讗 拽专谉 砖谉 讜专讙诇 讗"讻 讛讜讛 诪砖谞讛 诇讙诪专讬 诇砖讜谉 讛转谞讗 讜拽"诇 讜诇诪讛 砖讻转讘转讬 讘讙诪专讗 讚讛砖转讗 讚诪砖谞讬 转专讬 讙讜讜谞讬 讗讚诐 诇讗 讗讬爪讟专讬讱 诇转专讜爪讬 讚转谞讗 讗讚诐 讜讻诇 诪讬诇讬 讚讗讚诐 讗转讬 砖驻讬专 讚转谞讗 讚诪转谞讬' 诇讗 讻诇诇 砖讜诐 讚讘专 讘砖讜专 讜拽"诇:


讚"讛 讜注讚讬诐 讝讜诪诪讬谉 驻讬专砖 专讬讘"讗 讜讻讜'. 谞"诇 诪砖讜诐 讚讛讜讛 拽砖讛 诇讬讛 讚诪驻谞讬 诪讛 转谞讗 诇讬讛 诇注讚讬诐 讝讜诪诪讬谉 讘讛讚讬 讗讘讜转 讚谞讝讬拽讬谉 讛讗 诇讗 讚诪讬 诇讛讜 讻诇诇 讚讛讗 讘注讚讬诐 讝讜诪诪讬谉 讛讜讛 讗讬驻讻讗 诪讻讜诇讛讜 讚讻砖诇讗 注砖讛 讛讛讬讝拽 注讚讬讬谉 讛讜讗 讞讬讬讘 讜讗诐 讻讘专 谞注砖讛 讛讛讬讝拽 讛讜讗 驻讟讜专 讚讻转讬讘 讻讗砖专 讝诪诐 讜诇讗 讻讗砖专 注砖讛 诇讻讱 驻讬专砖 专讬讘"讗 讚讗驻讬' 砖讬诇诐 注"驻 注讚讬诐 讝讜诪诪讬谉 讞讬讬讘讬谉 讜讻讜' 讜拽"诇:





讞讻诪转 砖诇诪讛

专砖"讬 讘讚"讛 讜诪谞住讱 讻讜' 讬讬谉 谞住讱 砖讘讜 讛住"讚:


讘讚"讛 讙谞讘 讛诪讜讚讛 诪注爪诪讜 讛住"讚:


转讜住' 讘讚"讛 讜讗讬诪讗 讻讜' 讜讬"诇 讚讗讬讬专讬 讻讜' 讻爪"诇:





诪讛专"诐 砖讬祝

讘专砖"讬 讘讚"讛 转谞讗 讗讚诐 讚讗讝讬拽 讻讜' 砖讜专 讜诇讗 讗讚诐 讻讜'. 诪砖讜诐 讛讗 诇讗 讗专讬讗 讚注诇 谞讝拽讬 讗讚诐 讞讬讬讘 讘讘讜专 讜讘拽讟诇讗 诇讗 拽诪讬讬专讬 讚诪讛讗讬 讟注诪讗 诇讗 转谞讬 转专讬 讙讜讜谞讗 砖讜专 讚讗讝讬拽 讗讚诐 讚诪砖诇诐 讻讜驻专 讻诪"砖 讛转讜住' 讘住诪讜讱 讘讚"讛 诇诪注讜讟讬 诪住讜专 讜注"砖:





专砖"砖

讙诪专讗 诪讬 讻转讬讘 诪讬诐 谞讘注讜. 谞"诇 讚专"诇 讚讗讝 讛讬讬谞讜 诪驻专砖讬诐 讚诪讬诐 诪转讘注讘注讬诐 诪谉 讛讗砖 讜砖驻讬专 拽专讬 诇讛讜 诪转谞讬' 诪讘注讛 讻驻讬' 讛转讜住' 讜谞"诇 注讜讚 讚专讘 诪专讬 谞诪讬 讛讜讛 诪驻专砖 讚讗砖 转讘注讛 讗转 讛诪讬诐 讜诪"诪 砖驻讬专 驻专讬讱 讻讬讜谉 讚拽专讗 拽讗诪专 砖讛讗砖 驻讜注诇转 讘注讘讜注 讘诪讬诐 讗"讻 谞讜讻诇 诇拽专讜讗 讗讜转诐 谞讘注讬谉 讗讜 诪讘注讬谉 讻讛转讜住' 讜驻专砖"讬 讘讻讗谉 谞专讗讛 讚讞讜拽:



专砖"讬 讚"讛 爪注专 注"讬 住诐 讚诇"诇 爪注专 讻讜诇讬 讛讗讬. (讜诇拽诪谉 驻讛) 讚"讛 讘讬谉 住诐 驻讬' 讚讗讬谉 砖诐 爪注专 讻诇诇 讜注诪砖"讻 砖诐:



专砖"讬 讚"讛 转谞讗 讗讚诐 讚讗讝讬拽 砖讜专 讜讘讜专 诇讗 诪讬讬专讬 讘谞讝拽讬 讗讚诐 讚专讞诪谞讗 驻讟专讬' 讻讜'. 拽"诇 讞讚讗 讚诇"驻 讗诇讗 讘诪转 讗讘诇 诇讗 讘讛讜讝拽 讻讚诇拽诪谉 (讻讞 讘) 砖谞讬转 讚讘讜专 驻讟讜专 讘讻诇讬诐 讙"讻 讜讘专讛"讚 讻' 讻诇讜诪专 谞讝拽讬 诪诪讜谉 诪砖诪注 讚讘讗 诇讜诪专 讚诇"讚 砖讜专 讗诇讗 讻诇 谞讝拽讬 诪诪讜谉 讜诇讗驻讜拽讬 讗讚诐 诇讘讚:



专砖"讬 讚"讛 讜诪谞住讱 诇"诇 砖谞讬住讻讜 讘讬讬"谞 砖讝专拽 讘讜 讻讜' 讚讛讗 诪讝讘讬谉 诇讬讛 讻讜'. 注讬' 诪讛专砖"讗 讜诇讬 爪"注 讚讛讗 驻诇讜讙转转 转"拽 讜专砖讘"讙 讛讬讗 (讘注"讝 注讚) 讘诪砖谞讛 讜专讘 注爪诪讜 驻住拽 砖诐 讘讬讬谉 讘讬讬谉 讻转"拽 讚讗住讜专 讜讗"讻 诪讚讜注 诇讗 诪驻专砖 讚讛讬讬谞讜 诪注专讘 砖讜讘 诪爪讗转讬 讘砖"讙 砖讛注讬专 讘讝讛:



转讚"讛 诪讬 讻转讬讘. 注讬' 诪讛专砖"讗 讘讚讘讜专 讛拽讜讚诐 讗讘诇 诪"诪 讗驻砖专 诇驻专砖 拽讜砖讬讬转 专讘 诪专讬 讻讬讜谉 讚讙诐 诇专讘 讜砖诪讜讗诇 诇讗 讚讬讬拽讬 拽专讗讬 讬讜转专 讛诇"诇 讚诪讘注讛 讝讛 诪讬诐 讚诇砖诪讜讗诇 拽砖讛 讚讘砖讜专 谞讻诇诇 讻诇 诪讬诇讬讛 讜诇专讘 拽砖讛 讚讛讗 转谞讬 讗讚诐 讘住讬驻讗 讻讚诇注讬诇:



转讚"讛 砖讜诪专. 注讬' 讻讛"讚. 讜诇"谞 讚诪注讬拽专讗 转谞讬 讘' 诪讬谞讬 砖讜诪专讬诐. 讗. 砖"讞 讚诇讗 诪住专讜 专拽 诇砖诪专讜. 讘. 砖讜讗诇 讚诪住专讜 诇诪诇讗讻讛 讗讞"讻 砖"砖 砖讛讜讗 谞讙讚 砖"讞 讜诪诪讬谞讜 讗讞"讻 砖讜讻专 砖讛讜讗 谞讙讚 砖讜讗诇 讜诪诪讬谞讜:



转讚"讛 讜注讚讬诐 驻讬' 专讬讘"讗 讻讜'. 谞"诇 讚讛讜爪专讻讜 诇讝讛 讚讗讬 讗诪专转 讚讘诪诪讜谉 谞诪讬 讗诪专讬' 讜诇讗 讻讗砖专 注砖讛 讗"讻 注"讻 讛讜讗 拽谞住讗 讜讗讬讱 讬驻诇讙讜 讘讝讛 专"注 讜讞讻诪讬诐 讜诇驻"讝 爪"诇 注讜讚 讚讗祝 讗诐 讗讬 讗驻砖专 讘讞讝专讛 讻讙讜谉 砖讛诇讱 诇诪讚讛"讬 讗讜 砖讗讬谉 诇讜 诪"诪 诪讬拽专讬 讗驻砖专 讘讞讝专讛 讻砖讬注砖专 讗讜 讻砖讬砖讜讘 诇讘讬转讜 讜诇"讚 诇讛专讙讜 讚讗"讗 讘讞讝专讛 讘砖讜诐 注谞讬谉 讗讜诇诐 注讚讬讬谉 诪"诇 讘诪转 讜诇讗 讛谞讬讞 讗讞专讬讜 诪讗讜诪讛 讜讗讜诇讬 讚讙诐 讝讛 诇讗 诪讬拽专讬 讻讗砖专 注砖讛 讚讛专讬 诇讗 注诇 讬讚诐 诪转 讜讗谞讬 诪住转驻拽 讗诐 注转讛 讗"讗 讘讞讝专讛 讗诐 讞讬讬讘讬谉 讘' 转砖诇讜诪讬谉 讗' 诪讻讗砖专 讝诪诐. 讜讛讘' 诪砖讜诐 讚讬谞讗 讚讙专诪讬 讚讗讬转讗 讘专诪"讗 住讬' 讗' 住"讚 讜诇讻讗讜专讛 讛谞"诇 讚诇专讘讗 诇诇讬砖谞讗 讚住"诇 注讚 讝讜诪诐 讞讬讚讜砖 讛讜讗 讚诪讗讬 讞讝讬转 讻讜' (诇拽诪谉 注讘 讘) 诇注讜诇诐 讗讬谉 讘讝讜诪诪讬谉 转砖诇讜诪讬 讚讙专诪讬 讜诇"讚 诇诪砖"讻 讛转讜住' 砖诐 讚诇讗 讛诪谞讬谞讛讜 专讞诪谞讗 诇讞爪讗讬谉 讻诪讘讜讗专 诇诪注讬讬谉 讻讬 拽诪讘注讬 诇讬 诇讗讘讬讬 讜诇诇"讘 讚专讘讗 讗讜 讚讗住讛讬讚讜 讘讬讛 转专讬 讘讞讚 讜讻驻讬 驻住拽 讛专诪"讗 讜谞"诇 讚讝讛 转诇讬讗 讘讛讗 讗诐 讚讬谞讗 讚讙专诪讬 诪诪讜谞讗 讗讜 拽谞住讗 注讬' 讘砖"讱 住讬' 砖驻"讜 讘讗专讜讻讛 讚讗讬 讗诪专讬' 拽谞住讗 诇讗 砖讬讬讱 讻讗谉 讻讬讜谉 讚讻讘专 诪砖诇诪讬谉 诪讻讗砖专 讝诪诐 讜诇讻讗讜专讛 拽砖讛 注诇 转讬专讜抓 专"讬 讛讗 诇讗 讬诇驻讬谞谉 诪拽谞住讗 讜讬"诇 讚讜拽讗 诪诪讜谞讗 诪拽谞住讗 诇"讬 讗讘诇 拽谞住讗 诪拽谞住讗 砖驻讬专 讬诇驻讬谞谉 讜讻"诪 诇讛讚讬讗 (讘诪讻讜转 讚祝 讚 讘) 讜讝讛 诇讗 砖讬讬讱 诇驻诇讜讙转转 专讘 讜砖诪讜讗诇 (讘讙讬讟讬谉 谞讙) 讜诇讛讗 (讚诇拽诪谉 拽讬讝) 讚讛转诐 讘拽谞住讜转 讚专讘谞谉 讙诐 讬"诇 讻讬 诇讗 讬诇驻讬谞谉 诇注诇诪讗 讗讘诇 诇讙讜驻讬讛 讬诇驻讬谞谉 讜讻讛"讙 讗诪专讬' (讘讘讻讜专讜转 诪讟) 讜讗"砖 讗祝 诇诇讬砖谞讗 讚专讘讗 讚讞讬讚讜砖 讛讜讗:





讞讬讚讜砖讬 讞转"住

讜讗讬诪讗 诪讘注讛 讝讛 诪讬诐. 诪讛 砖讛拽砖讛 转讜' 讚讛讜诪"诇 诪讛 讝讜"讝 砖讬砖 讘讛诐 专讜"讞 讛讬讬谞讜 诇讘转专 讚诪住拽讜 讚拽讗讬 讗诪讬讗 讘转专 讚谞讬讬讞讗 讗讘诇 诇讛住"讚 讚讛转讜住' 讚诪讬讬专讬 诪讻讞讜 砖诇 讗讚诐 讛讜讛 砖驻讬专 讬砖 讘讜 专讜"讞 讜拽"诇 讜驻砖讜讟:


讗"讛 诇讗 讝讜"讝 砖讬砖 讘讛诐 专讜"讞 讗砖 诪讛 专讜"讞 讗讬转 讘讬'. 爪诇"注 诇砖讜谉 讗讬 讛讻讬 讚讛讗 讗"谞 转谞讬 砖讜专 诇专讙诇讜 讜诪讘注讛 讗讬转 讘讬' 转专转讬 砖谉 讜讗砖 谞诪讬 拽' 诪讗讬 讝讛 讜讝讛 砖讬砖 讘讛诐 专讜"讞 讚讛讗 讗讗砖 谞诪讬 拽讗讬:


讜注讚讬诐 讝讜诪诪讬谉. 讛讬' 拽' 诇讛转讜' 讻讬讜谉 砖讝诪诪讜 诇注砖讜转 讜诇讗 注砖讜 注讚讬讬谉 讗讬讱 讬转讜讗专 讘砖诐 诪讝讬拽 讛诇讗 诇讗 讛讝讬拽讜讛讜 注讚讬讬谉 讘诪讬讚讬 注"讻 讻' 专讬讘"讗 讚讗驻讬' 砖讬诇诐 注"驻 注讚讬诐 讻讜' 讜诪讛专诪"诇 诇讗 讻' 讻谉 讜讚讘专讬 专"讬 砖讘转讜' 谞"诇 讚诪驻专砖 讘诪住' 诪讻讜转 讛' 讘' 讚诇讗 讻驻专砖"讬 讜住"诇 讚拽专讗讬 讚诪讬讬转讬 砖"住 讛转诐 讗诪讬转讛 讜诪诇拽讜转 讜讙诇讜转 讛讬讬谞讜 讚讗讬谉 注讜谞砖讬谉 诪谉 讛讚讬谉 讜诪讬谞讛 讚讘诪诪讜谉 讚诇讬讻讗 拽专讗 注讜谞砖讬谉 诪讛"讚 讗讘诇 专砖"讬 驻讬' 讛转诐 讘讗讜驻谉 讗讞专 注"砖 讜讗"讻 诇讬讻讗 拽专讗 讚讗讬谉 注讜谞砖讬谉 讗诇讗 讙讘讬 讞讬讜讘 诪讬转转 讘"讚 讜诪讬谞讛 讬诇驻讬' 诇诪诇拽讜转 讜讙诇讜转 讜讗"讻 讛"讛 诇诪诪讜谉 讚讗讬谉 注讜谞砖讬谉 讜注"砖 讘讞讬' 专"谉:


讛诪讟诪讗 驻专砖"讬 诪讟诪讗 转专讜诪讛 讜讛转诐 诪讘讜讗专 讘砖"住 讚讘讞讜诇讬谉 谞诪讬 诪讬讬专讬 讜砖诐 讘讗专转讬 讚住"诇 讚住转诪讗 讘转专讜诪讛 讗讬讬专讬' 讗讱 讛转诐 讛"拽 讚讗讬 讛讜讛 转谞讬 讘讛讚讬' 诪讟诪讗 讞讜诇讬谉 讜谞讚注 诪讝讛 讚诇讛驻住讚 诪讜注讟 谞诪讬 讞砖砖讜 讜诇讗 讛讜讛 爪专讬讱 诇诪转谞讬 诪讚诪注 讛"讗 讚讜拽讗 讛转诐 诪砖讜诐 讚注讘讬讚 讗讬住讜专讗 诇讙专讜诐 讟讜诪讗讛 诇讞讜诇讬谉 砖讘讗"讬 诪砖"讛 转谞讬 诪讚诪注 讗讘诇 诇拽讜砖讟讗 讚诪诇转讗 诪讟诪讗 讛讬讬谞讜 转专讜诪讛 讻驻专砖"讬 讘砖诪注转讬谉 讜砖诐 讻转讘转讬 讛讻专讞讬诐 诇讝讛:


诪谞住讱. 驻专砖"讬 诪谞住讱 诪诪砖 讚讗讬 诪注专讘 诇讗 诪驻住讬讚 诪讬讚讬 讜驻讬' 诪讛专砖"讗 讚讻讜讜谞转讜 讛讬讬谞讜 诪讚诪注 讜讛拽' 讘砖"讙 砖住讘讬讘 讛专讬"祝 讛讗 住"诇 讬讬谉 讘讬讬谉 讗讜住专 讻诇讜 讻诪"砖 诇讛讚讬' 讘讙讟讬谉 讜讘住' 驻谞讬诐 诪讗讬专讜转 转讬' 谞讛讬 讚诪讚专讘谞谉 讗讜住专 讻诇讜 诪"诪 诪谉 讛转讜专讛 讘讟诇 讜诇讗 砖讬讬讱 诇诪讞砖讘讬' 讘讗讘讜转 谞讝讬拽讬谉 讚讗讜专讬' 讜讚讘专讬诐 讗诇讜 转诪讜讛讬诐 讘注讬谞讬 诪讛 讘讻讱 讚诪讚讗讜专讬' 砖专讬' 诪"诪 讛砖转讗 讚讗住专讜讛讜 专讘谞谉 讛诪注专讘 讛讝讛 讛讝讬拽 诇讞讘专讜 讛讬讝拽 讚讗讜专讬' 讜讛"诇 讗讘 诇谞讝讬拽讬谉 讜谞驻讬拽 诪拽专讗 诪讻讛 讘讛诪讛 讜讛谞诇注"讚 讚住"诇 讚转注专讜讘讜转 讬讬谉 讘讬讬谉 谞讛讬 讚诇讻转讞诇讛 讗住讜专 讻诇讜 诪"诪 讗诐 注讘专 讜诪讻专讜 讻诇讜 诇谞讻专讬 讞讜抓 诪讚诪讬 讬"谞 砖讘讜 讞诇讬驻讬讜 诪讜转专讬诐 讜讻讚注转 讻诇 讛驻讜住拽讬诐 讗驻讬' 讘讗讬' 讛谞讗讛 讚讗讜专讬' 讗诇讗 专砖"讬 驻诇讬讙 讜住"诇 讗"讻 诪爪讬谞讜 讚诪讬诐 诇讞讘"驻 注讬' 讞讜诇讬谉 讚' 讘' 讜讗"讻 讘讗讬' 讚专讘谞谉 转注专讜讘转 讬讬谉 讘讬讬谉 诪讜讚讛 专砖"讬 讚诪讜转专 讗驻讬' 诇讛诪讞诇讬祝 讜讗讛"谞 讚讬砖 诇讜 讚诪讬诐 诇专砖"讬 驻讬' 讗诐 讘讗 讗讞专 讜砖驻讻讜 爪专讬讱 诇砖诇诐 诇讘注诇讬诐 讻讬讜谉 砖讗诐 注讘专 讜讛讞诇讬祝 讚诪讬讜 诪讜转专讬谉 讜讛砖转讗 诪诪讬诇讗 讝讛 砖注讬专讘 讬讬谞讜 砖诇 讞讘专讜 诇讗 讬转讻谉 诇讜诪专 砖讛讜讗 讗讘 谞讝拽 诪谉 讛转讜专讛 讚讗"讗 诇讗讞讜讝 讛讞讘诇 讘讘' 专讗砖讬' 砖讛诪注专讘 讬砖诇诪谞讜 讜讛砖讜驻讻讜 讬砖诇诐 讜谞讛讬 讚诪"诪 诪讞讬讬讘 讛诪注专讘 诪砖讜诐 砖诇讗 讬讛讬' 讻"讗 讛讜诇讱 讜诪注专讘 讬"谞 讘讬讬谞讜 砖诇 讞讘专讜 讜驻专砖"讬 讘讙讟讬谉 诪"诪 讘砖诪注转讬谉 讚拽专讬 诇讬' 讗讘讜转 谞讝讬拽讬谉 诇讗 讬转讻谉 诇驻专砖 讗诇讗 讘诪谞住讱 诪诪砖 讜讻讚专' 讬专诪讬' 讗讘诇 讗讬 拽砖讬' 讗讚砖诪讜讗诇 讚诇讬"诇 讚专' 讬专诪讬' 诪讛 讬注谞讛 诪讘专讬转讗 讚专"讞 讜诇驻诪"砖 诪讛专砖讬"祝 砖诐 讘讙讟讬谉 讚讟注诪讗 讚砖诪讜讗诇 诪砖讜诐 讚住"诇 讻诪"讚 讗讬谉 讗讚诐 讗讜住专 讚砖"砖 讜诇讗 讬讻讜诇 诇谞住讱 讗诐 诇讗 砖讬拽谞讛讜 转讞诇讛 讘讛讙讘讛讛 讜讛"诇 讛讙讘讛讜 爪讜专讱 谞讬住讜讱 讜拽诇讘"诪 注"砖 讗"讻 讬"诇 专"讞 住"诇 讗讚诐 讗讜住专 讚砖"砖 讚驻诇讜讙转讗 讚转谞讗讬 讛讬讗 讜诇拽"诪 讗砖诪讜讗诇. 讜诪讚讘专讬 驻"讬 讚砖诪注转讬谉 诇诪讚转讬 讚砖诪讜讗诇 诪驻讬拽 诪谞住讱 讜诪注讬讬诇 拽专谉 转诐 注"砖 讜爪"诇 诇讚讘专讬讜 讚讗注"讙 讚诇讗 诪砖诇诐 诪诪讬讟讘 诪"诪 拽专讬 诇讬' 讗讘 讻讬讜谉 讚讗讬转 诇讬' 转讜诇讚转 注讬' 讜拽"诇:


讜诪驻讙诇. 驻专砖"讬 讞讟讗转 诇砖讜诐 砖诇诪讬诐 讜讚诇讗 讻驻讬' 讘诪住讻转 讙讟讬谉 讜诇讻讗讜专讛 诪讘讜讗专 讻谉 讘诪谞讞讜转 诪"讟 讗' 诪讬讛讜 讗讛砖"住 讬"诇 讚诇讛住"讚 讚诇讗 讬讚注 讚诪讬讬专讬 诪讗讜诪专 诪讜转专 讜讻讬讜谉 砖讛讻讛谉 讬讚注 讛讚讬谉 讗讬讱 砖讬讬讱 砖讜讙讙 讜注"讻 砖讛讬' 住讘讜专 砖讛讜讗 砖诇诪讬诐 讗讘诇 诇诪住拽谞讗 讚诪讜拽讬诐 诇讬' 讛转诐 讘讗讜诪专 诪讜转专 讗"讻 砖驻讬专 讬转驻专砖 讻驻砖讜讟讜 砖砖讞讟 讞讟讗转 诇砖诐 讞讟讗转 注"诪 诇讗讻讜诇 讞讜抓 诇讝诪谞讜 讜诪拽讜诪讜 讗诇讗 砖讗诪专 诪讜转专 讛讜讗 诇注砖讜转 讻谉 讜讗"讻 讚讘专讬 专砖"讬 讚砖诪注转讬谉 爪"注 讜讘砖"诪 讻' 讘砖诐 讛诪讗讬专讬 讚拽' 讛讗 讞讬讬讘 诪诇拽讜转 注诇 讛驻讙讜诇 讜讗讬谉 诇讜拽讛 讜诪砖诇诐 讜转讬' 讚讛诪诇拽讜转 讛讜讗 注诇 讛讗讻讬诇讛 讜诇讗 注诇 讛诪驻讙诇 注"砖 讜讗"讻 诇诪"讚 诇讗砖讘"诪 诇讜拽讬谉 注诇讬讜 讚拽讬"诇 讘讝讘讞讬诐 讻"讟 讘' 讚诇讚讬讚讬' 诇讜拽讛 讛诪讞砖讘 讘拽讚砖讬' 讗"讻 讛讚拽"诇 讛讗 讗讬谉 诇讜拽讛 讜诪砖诇诐 讜讗"讻 诇讗 讛"诇 诇砖"住 诇讚讞讜拽讬 讘拽讚砖讬' 诇讗 诪讬讬专讬 讗诇讗 讘驻诇讜讙转讗 诇讗 诪讬讬专讬 讜谞专讗讛 讚诪砖"讛 驻专砖"讬 讚诪讬讬专讬 诪讞讟讗转 诇砖诐 砖诇诪讬诐 讜住"诇 讚讘讝讘讞讬诐 讻"讟 讘' 讗诪驻讙诇 诪诪砖 拽讗讬 讚讛转诐 讻转讬' 诇讗 讬讞砖讘 讗讘诇 诇讗 讘诪讞砖讘 讞讟讗转 诇砖诐 砖诇诪讬诐 讜讘转砖讜讘讛 讗' 讘讗专转讬 砖讻谉 讚注转 专诪讘"谉 讘讛砖讙讜转讬讜 诇诪谞讬谉 讛诪爪讜转. 讜诪"砖 专砖"讬 讚讗讬谉 讛拽专讘谉 注讜诇讛 诇讞讜讘讛 讗注"讙 讚驻住讜诇 谞诪讬 讛讜讛 讘讞讟讗转 砖诇讗 诇砖诪讛 讬驻讛 讻' 驻"讬 讚注讻"驻 诇讗 诪讞讬讬讘 讗诇讗 诪砖讜诐 砖诇讗 注诇讜 诇讘注诇讬诐 诇砖诐 讞讜讘讛 讜讛讝讬拽 诇讛讚讬讜讟 讗讘诇 诪砖讜诐 讛驻住讚 讙讘讜讛 诇讗 诪讞讬讬讘 讚专注讛讜 讻转讬' 讜讛讗 讚诇讗 驻专砖"讬 砖诇诪讬诐 诇砖诐 讞讟讗转 讜讻驻讬' 住讜祝 诪住' 驻住讞讬诐 讬"诇 讚拽砖讛 诇讬' 讻讬讜谉 讚讻讘专 转讬拽谞讜 诇砖诇诐 砖诇讗 讬讛讬' 讻诇 讗' 讛讜诇讱 讜诪驻讙诇 讻诪讘讜讗专 讘诪住' 讙讬讟讬谉 讗"讻 诇诪讛 讛讜爪专讻讜 转讜 诇转拽谉 砖讬讟诪讗 讛讬讚讬诐 诪砖讜诐 讞砖讚讬 讻讛讜谞讛 讗注"讻 讘砖诇诪讬诐 诇砖诐 讞讟讗转 谞讛讬 讚诇讗 注诇讛 诇砖诐 讞讜讘讛 讻讬讜谉 砖注讻"驻 讛拽专讘谉 讻砖专 讜讘注诇讬诐 讝讻讜 诪讛 砖讛讘讬讗讜 讚讜专谉 诇讗 讞讬讬讘讜讛讜 诇砖诇诐 讜注诪"砖 诪诇"诪 讘讝讛 驻"讝 诪讞讜讘诇 讜诪讝讬拽 讜注"讻 讛讜爪专讻讜 诇转拽谉 砖讬讟诪讗 讛讬讚讬诐 讗讘诇 讘讞讟讗转 诇砖诐 砖诇诪讬诐 砖讛拽专讘谉 驻住讜诇 诇讙诪专讬 讞讬讬讘讜' 诇砖诇诐 注讬' 讜拽"诇:


讗专"讗 讻讜诇谉 讘讗讘讜转 诇砖诇诐 诪诪讬讟讘. 诇驻"讝 诇注讬诇 讻讬 拽讗诪专 转谞讗 讚讬讚谉 诪"讟 诇讗 转谞讬 讛谞讬 讛讜诪"诇 讚诇讬"诇 转讜诇讚转 诇讗 拽讞砖讬讘 讜讬诇"讚 诇注"诇 讘专讬砖 砖诪注转讬谉 讗讘讜转 诪讻诇诇 讚讗讬讻讗 转讜诇讚转 诪讗讬 驻住拽讗 讚诇诪讗 诇砖诇诐 诪诪讬讟讘 拽讗诪专:


转讞转 谞转讬谞讛 讬砖诇诐 讻住祝. 诪砖专砖"讬 诪讻诇诇 讚讗讬讻讗 讘讜砖转 讛拽' 讘砖"诪 讛讗 诪讘讜讗专 住"驻 讛谞砖专驻讬谉 讚诪讬讚讬 讚讗转讬 诪讻诇诇讗 诇讗 谞讬转谉 诇讚专讜砖 讘讙讝"砖 讜讬"诇 讚讛讻讗 住诪讻讬' 谞诪讬 讗爪讬专讜祝 讙讝"砖 注讬谞讬讱 诪注讚讬诐 讝讜诪诪讬谉 讗注"讙 讚诇讗 讙讝"砖 讙诪讜专讛 讛讬讗 讻诪"砖 转讜' 诪"诪 讘爪讬专讜祝 砖谞讬讛诐 讗转讬' 诇谉. 诪"砖 转讜' 讗注讚讬诐 讝讜诪诪讬谉 讚讗诐 专爪讜 诇讞讬讬讘 讗讞专讬诐 诪诪讬讟讘 诇讗 爪专讬讱 拽专讗 爪诇"注 讛讗 诪砖讻讞转 讚讛讬' 讝讘讜专讬' 讚注讚讬诐 讻注讚讬讜转 讚讘注诇 讚讘专 讗讬 诪砖讜诐 讻讗砖专 讝诪诐 讛讜讛 住讙讬 讘讝讘讜专讬讜转 讚讚讛讜 讜诪砖讜诐 讙讝"砖 爪专讬讻讬' 诇砖诇诐 注讬讚讬讜转 讚谞驻砖讬' 注讬' 诇拽诪谉 讘驻诇讜讙转讗 讚讘砖诇讜 讛谉 砖诪讬谉 讗讜 讘砖诇 注讜诇诐:





驻谞讬 讬讛讜砖注

讘讙诪专讗 诪转拽讬祝 诇讛 专讘 讝讘讬讚 讜讗讬诪讗 诪讘注讛 讝讛 讗砖. 谞专讗讛 诇驻' 讘讚讜讞拽 讚讗祝 砖专讘 讝讘讬讚 讬讚注 砖驻讬专 讚谞拽讟 讛讘注专 讘诪转谞讬' 拽住"讚 讚讛讘注专 讛讬讬谞讜 讻讬 转爪讗 讗砖 诪注爪诪讛 讜诪讘注讛 讛讬讬谞讜 诪讚诇讬拽 讘讬讚讬诐 讚讻谉 诪砖诪注 诇砖讜谉 诪讘注讛 讘诪"诐 讛砖讬诪讜砖 讜诪转专抓 讘讙诪专讗 讗诐 讻谉 诪讗讬 讛诪讘注讛 讜讛讛讘注专 驻讬' 讗诪讗讬 谞拽讟讬谞讛讜 讘转专转讬 讻讬讜谉 砖讚讬谉 讗讞讚 诇砖谞讬讛诐 讜诪拽专讗 讗' 诇砖谞讬讛诐 讻讚讗讬转讗 驻' 讛讻讜谞住 驻转讞 讛讻转讜讘 讘谞讝拽讬 讙讜驻讜 讜讻讜' 诪砖诪注 讚讚讗 讜讚讗 讗' 讛讜讗 注"讝 拽讗诪专 讜讻"转 讚讘讗诪转 讗讞讚 讛诐 讗诇讗 讘砖讜专 讗讬转 讘讬讛 转专转讬 讜拽讗诪专 讗"讛 诪讗讬 诇讗 讛专讬 讜拽"诇:


砖诐 转专讬 讙讜讜谞讬 砖讜专. 讻转讘讜 诪讛专"诐 讜转"讞 谞专讗讛 砖讞讝专 讘讜 讛砖"住 诪诪讗讬 讚砖谞讬 诇注讬诇 讚转谞讗 讗讚诐 讜讻诇 诪讬诇讬 讚讗讚诐 讗诇讗 讚诪转谞讬转讬谉 讗讬讬专讬 专拽 讘讗讚诐 讚讗讝讬拽 砖讜专 讜诇讗 讗讬讬专讬 讘讗讚诐 讚讗讝讬拽 讗讚诐 讻诇诇 讚讜诪讬讗 讚讘讜专 讻讚驻讬专砖 专砖"讬 讚诇讗 讗讬讬专讬 讘谞讝拽讬 讗讚诐 注"讻 讗讘诇 诇砖讜谉 讛讙诪专讗 诇讗 诪砖诪注 讻谉 砖讞讝专 讘讜 讛砖"住 讜注讜讚 讚讛诪注讬讬谉 讛讬讟讘 讘住讜讙讬讗 讬专讗讛 砖讝讛 讛转讬专讜抓 讗讬谞讜 诪住驻讬拽 注诇 讛拽讜砖讬讗 拽诪讬讬转讗 讚讗祝 砖讗讬谞讜 讚讜诪讛 诇讘讜专 诪"诪 转拽砖讬 讜诇讬转谞讬 砖讛专讬 谞讝拽讬 讗讚诐 讙"讻 讗讬谞讜 讚讜诪讛 诇讻诇 讛谞讝拽讬谉 砖讻讜诇诐 谞讝拽讬 诪诪讜谞讜 讜讝讛 谞讝拽讜 讙讜驻讜 讜讗驻"讛 拽转谞讬 诇讛讜 诇讻"谞 讚讘讞谞诐 讚讞拽讜 讚诇专讘 诪转专抓 砖驻讬专 转谞讗 讗讚诐 讜讻诇 诪讬诇讬 讚讗讚诐 驻讬' 砖讛转谞讗 诇讗 讞砖 诇讞诇拽 诪住驻专 讛谞讝拽讬谉 讗诇讗 诪住驻专 讛诪讝讬拽讬谉 转谞讗 讜拽讗诪专 讛砖"住 诇专讘 讗讜砖注讬讗 谞诪讬 讛讗 转谞讬 诇讬讛 讗讚诐 讜诪砖谞讬 转专讬 讙讜讜谞讬 讗讚诐 驻讬' 讚讗祝 讚讛诪砖谞讛 诇讗 讞砖 诇诪谞讬谉 讛谞讬讝拽讬谉 诪讻诇 诪拽讜诐 诪砖诪注 讚讞砖讬讘 诪住驻专 讛诪讝讬拽讬谉 讘谞讝拽 讛砖讜讛 诇讻讜诇诐 讚讻谉 诇砖讜谉 讛诪砖谞讛 讛爪讚 讛砖讜讛 讘讛谉 讜讻讜' 讻砖讛讝讬拽 讞讘 讛诪讝讬拽 讜讗诐 讻谉 讗讻转讬 诇讗 讛讜讬 砖诪注讬谞谉 讗讚诐 讚讗讝讬拽 讗讚诐 诇讻讱 驻讬专砖讜 诇专讘 讗讜砖注讬讗 讜注"讝 驻专讬讱 砖驻讬专 讘讙诪' 讗"讛 诇讬转谞讬 转专讬 讙讜讜谞讬 砖讜专 驻讬' 讻讬讜谉 讚讗诪专转 讚专' 讗讜砖注讬讗 讞诇拽 讙"讻 讘诪谞讬谉 讛谞讬讝拽讬谉 讗"讻 讙诐 讘砖讜专 讬砖 诇讞诇拽 讻谉 讜注"讻 诇讗 砖诪注讬谞谉 诇讛 讙"讻 诪诪转谞讬转讬谉 讜注"讝 诪砖谞讬 讛讗讬 诪讗讬 驻讬' 讚讗祝 专"讗 诇讗 讞砖 诇讞诇拽 诪住驻专 讛谞讬讝拽讬谉 讗诇讗 讗讜转谉 砖讬砖 讘讬谞讬讛诐 讗讬讝讛 讞讬诇讜拽 讛讚讬谉 讗讘诇 讻诇 砖讗讬谉 讘讬谞讬讛诐 讞讬诇讜拽 讛讚讬谉 讜讚讗讬 砖讻诇 讛谞讬讝拽讬谉 砖讜讜讬谉 讜诇讗 砖讬讬讱 诇诪谞讜转谉 讘转专转讬. 讜讘讝讛 谞转讬讬砖讘 讙"讻 讚诇讗 转拽砖讬 诇砖诪讜讗诇 讚拽讗诪专 诪砖谞转讬谞讜 诇讗 转谞讬 砖讜专 讜讻诇 诪讬诇讬 讚砖讜专 讗诇讗 诪谞讛 砖谉 讜专讙诇 讘转专转讬 讗祝 砖讗讬谉 讘讬谞讬讛诐 讞讬诇讜拽 讛讚讬谉 讜讗"讻 拽砖讛 诇诪讛 诇讗 转谞讬 讙"讻 砖讜专 讚讗讝讬拽 讗讚诐. 讜讗"诇 讚诪转谞讬转讬谉 诇讗 讗讬讬专讬 讘谞讝拽讬 讗讚诐 诇驻讬 砖讗讬谞讜 讚讜诪讛 诇讘讜专 砖讝讛讜 讚讜讞拽 讻诪"砖 诇注讬诇. 讜注讜讚 讚注讻"驻 转拽砖讬 诇专讘 讗讜砖注讬讗 讚转谞讬 讙"讻 砖谉 讜专讙诇 讘转专转讬 讜拽转谞讬 讙诐 讻谉 谞讝拽讬 讗讚诐 讜讗"讻 诇诪讛 诇讗 谞拽讬讟 砖讜专 讚讗讝讬拽 讗讚诐 讗讘诇 诇驻诪"砖 讗"砖 讚讜讚讗讬 讘诪谞讬谉 讛诪讝讬拽讬谉 砖讬讬讱 诇讞诇拽 讗祝 砖讗讬谉 讘讬谞讬讛诐 讞讬诇讜拽 讛讚讬谉 诇讻讱 转谞讬 砖谉 讜专讙诇 讘转专转讬 讗讘诇 讘诪谞讬谉 讛谞讬讝拽讬谉 诇讗 讞砖 讛诪砖谞讛 诇讞诇拽 讻诇诇 讜讗祝 专讘讬 讗讜砖注讬讗 诇讗 讞砖 诇讞诇拽 讘诪谞讬谉 讗诇讗 讛讬讻讗 砖讬砖 讞讬诇讜拽 讛讚讬谉 讜讝讛 讘专讜专 讜诇驻"讝 讗"砖 砖诇讗 讞讝专 讘讜 讛砖"住 诪诪讗讬 讚拽讗诪专 转谞讬 讗讚诐 讜讻诇 诪讬诇讬 讚讗讚诐 砖讛专讬 专讘 谞拽讬讟 讘讛讚讬讗 诇讗 讛专讬 讛砖讜专 砖讗讬谞讜 诪砖诇诐 讻讜驻专 讜注"讻 砖讻讬讜谉 讙"讻 诇砖讜专 讚讗讝讬拽 讗讚诐 讜讻谉 驻专砖"讬 讜转讜住' 讘诪砖谞讛 讚谞拽讟 砖讜专 讘专讬砖讗 讗驻讬诇讜 砖谞讝讻专 讘转讜专讛 转讞讬诇讛 讜注"讻 讛讬讬谞讜 砖讜专 讚讗讝讬拽 讗讚诐 讜讚讜拽 讜注诪"砖 讘住诪讜讱 讘转讜住':


讘转讜住驻讜转 讘讚"讛 转专讬 讙讜讜谞讬 讗讚诐 讜讗"转 讻讬讜谉 讚转谞讬 讜讻讜' 讜讬"诇 讚谞讬讞讗 诇讬讛 诇讻诇讜诇 讻讜诇诐 讘砖讜专 讻诪讜 转谞讗 讚诪转谞讬转讬谉 注讻"诇. 讜讛拽砖讛 诪讛专"诐 讚讗"讻 诇诪讛 诇讗 讻诇诇 讙"讻 讘讗讚诐 讻讜诇诐 讻讗' 讻诪讜 转谞讗 讚诪转谞讬' 讜谞讚讞拽 砖诐 讘转讬专讜爪讜 讜讻转讘 讜注讬"诇 砖讞讝专 讘讜 讛砖"住 诪诪讗讬 讚拽讗诪专 转谞讬 讗讚诐 讜讻诇 诪讬诇讬 讜讻讘专 讻转讘转讬 砖讙诐 讝讛 讚讜讞拽 讜诇驻诪"砖 诇拽"诪 讜讗"砖 讚讜讚讗讬 讘拽专谉 讜砖谉 讜专讙诇 讻讬讜谉 砖讛转谞讗 谞讞讬转 诇诪谞讬谉 讛诪讝讬拽讬谉 讜讗驻"讛 讞砖讬讘 诇专讘 讻诇 讛砖诇砖讛 诪讬谞讬 诪讝讬拽讬谉 讘砖讜专 讻讗' 诇讻讱 谞拽讟 诇讛讜 专讘讬 讗讜砖注讬讗 讙"讻 讘讗' 讻诪讜 讛转谞讗 讗讘诇 讘砖讜专 讚讗讝讬拽 讗讚诐 砖诇讗 讞讬诇拽 讛转谞讗 讻讬讜谉 砖诇讗 谞讞讬转 讻诇诇 诇诪谞讬谉 讛谞讬讝拽讬谉 讜讗"讻 专讘讬 讗讜砖注讬讗 讚谞讞讬转 诇诪谞讬谉 讛谞讬讝拽讬谉 讛讬讻讗 砖讬砖 讞讬诇讜拽 讛讚讬谉 谞拽讬讟 诇讛讜 砖驻讬专 讘转专转讬 讜讚讜鈥澴�


讘讙诪专讗 讗讬 讛讻讬 砖讜专 谞诪讬 诇讬转谞讬 转专讬 讙讜讜谞讬 砖讜专 讜讻讜' 讛讗讬 诪讗讬 讘砖诇诪讗. 讗讬谉 诇讛拽砖讜转 砖诪讜讗诇 讚转谞讬 讘诪转谞讬转讬谉 讜讻谉 专讘讬 讗讜砖注讬讗 砖谉 讜专讙诇 讘转专转讬 讗"讻 诇诪讛 诇讗 谞拽讟 专讘讬 讗讜砖注讬讗 拽专谉 讘驻谞讬 注爪诪讜 讚讬砖 诇讜诪专 讙"讻 讘转诪讬谉 讜诇讘住讜祝 诪讜注讚讬谉 诇讗 拽讗 诪讬讬专讬 讜转诐 讙讜驻讗 诇讗 拽转谞讬 讚住"诇 砖讛讜讗 拽谞住 讜讘拽谞住讗 诇讗 讗讬讬专讬 讗讘诇 讘住诪讜讱 诇专' 讞讬讬讗 讚讗讬讬专讬 讘拽谞住讗 讜讗"讻 讗讬 住"诇 讻砖诪讜讗诇 讜讞砖讬讘 砖谉 讜专讙诇 讘转专转讬 讜诇讗 谞拽讟 砖讜专 讜讻诇 诪讬诇讬 讚砖讜专 讗诐 讻谉 拽砖讛 拽专谉 讗诪讗讬 砖讬讬专讬' 讜诇讚讬讚讬讛 讗"讗 诇转专抓 讘转诪讬谉 讜诇讘住讜祝 诪讜注讚讬谉 诇讗 拽讗 诪讬讬专讬 讜诪讻"砖 讚转拽砖讬 诇讞砖讜讘 转诐 讜诪讜注讚 讘转专转讬 讚讛讗 讗讬讛讜 讗讬讬专讬 讘讻诇 诪讬谞讬 谞讬讝拽讬谉 讘注讜诇诐 讜讗"讻 诇讞砖讜讘 讙"讻 谞讝拽 讜讞爪讬 谞讝拽 讜讘讬讜转专 拽砖讛 讚诇拽诪谉 讚讞讬拽 讘讙诪专讗 诇驻' 诇专讘讬 讞讬讬讗 诪谞讬讬谞讗 诇诪注讜讟讬 诪讗讬 讜诇讗 拽讗诪专 讚砖讬讬专 拽专谉. 讜讬砖 诇讬讬砖讘 讚砖诪讜讗诇 住"诇 讚专讘 讞讬讬讗 诪谞讛 砖驻讬专 讙' 诪讬谞讬 谞讬讝拽讬谉 砖讘砖讜专 讗讘诇 讛谞讬 讟' 讚专讘讬 讗讜砖注讬讗 诇讗 讞砖讬讘 讗诇讗 讞' 讚谞讜砖讗 砖讻专 讜砖讜讻专 讗讞讚 讛诐 讜讻讜' 讻诪"砖 讛转讜住驻讜转 诇注讬诇 讚讬"讙 讚专讘讬 讗讜砖注讬讗 讗讬谞讜 讗诇讗 讬"讘 讚讛讗 讚拽讗诪专 讜讛谞讱 转诇讬住专 讗讬谞讜 诪讚讘专讬 专"讞 讗诇讗 讛砖"住 诪驻专砖 讛讻讬 讜拽"诇. 讜注讜讚 谞"诇 讚诇砖诪讜讗诇 讘诇讗"讛 讘爪专 讞讚讗 诪诪谞讬讬谞讗 讚专"讞 讚砖诪讜讗诇 住"诇 讘诪住' 讙讬讟讬谉 诪谞住讱 讛讬讬谞讜 诪注专讘 讜讗"讻 讛讬讬谞讜 诪讚诪注 讜讗祝 砖讗诪专讜 砖诐 拽谞住讗 诪拽谞住讗 诇讗 讬诇驻讬谞谉 讛讬讬谞讜 诇注谞讬谉 讙讜祝 讛讚讬谉 讗讘诇 诇注谞讬谉 讛诪谞讬谉 讗讬谞讜 讗诇讗 讗' 讜讗"讻 讗驻讬拽 诪谞住讱 讜注讬讬诇 拽专谉 诇砖诪讜讗诇 讜转诐 讜诪讜注讚 讻讞讚讗 讞砖讬讘. 讜注讬"诇 讚讛讗 讚诇讗 谞拽讬讟 专"讞 拽专谉 转诐 讛讬讬谞讜 诪砖讜诐 讚诇讗 诪砖诇诐 讗诇讗 诪讙讜驻讜 讜诇讗 砖讬讬讱 讘讬讛 诪讬讟讘. 讜讗驻砖专 砖诇讝讛 讻讬讜讜谞讜 讛转讜住' 诪谞住讱 驻诇讬讙讬 讘讛 讘讛谞讬讝拽讬谉 讜讻讜' 讜讛讬讬谞讜 专讘 讜砖诪讜讗诇 讜讗"讻 讻诇 讗' 诪驻专砖 诇讚专讘讬 讞讬讬讗 讻讜讜转讬讛 诪专 讻讚讗讬转 诇讬讛 讜诪专 讻讚讗讬转 诇讬讛 讜拽"诇:


讘转讜住驻讜转 讘讚"讛 诪谞住讱 讜讘专砖"讬 讘讚"讛 诪谞住讱 讬讬谉 诇注讻讜"诐 讜讘诪住' 讙讬讟讬谉 诪驻专砖 讜讻讜' 讜诇讬讻讗 诇诪讬诪专 讘讬讬"谞 砖讝专拽 讘讜 讚讛讗 诇讗 讗驻住讚讬' 诪讬讚讬 砖讬讻讜诇 诇诪讻专讜 讞讜抓 诪讬讬"谞 砖讘讜 注讻"诇. 驻讬' 诪讛专砖"讗 讜讗"讻 砖讛讜讗 讛驻住讚 诪讜注讟 讛讬讬谞讜 诪讚诪注 注"砖 讗讘诇 诪"诪 注讚讬讬谉 讛拽讜砖讬讗 讘诪拽讜诪讛 注讜诪讚转 讚讻讬讜谉 讚驻诇讬讙讬 砖诐 专讘 讜砖诪讜讗诇 讜砖诪讜讗诇 住"诇 讘讛讚讬讗 讚诪谞住讱 讛讬讬谞讜 诪注专讘 讜诇讗 讞砖讜 诇拽讜砖讬讗 讚讛讬讬谞讜 诪讚诪注 讜讗"讻 诪讛 诇讜 诇专砖"讬 诇讛讻谞讬住 讘驻诇讜讙转讗 讜诇讚讞讜转 讘讬讚讬诐 讚讘专讬 砖诪讜讗诇 讗讱 讛诪注讬讬谉 砖诐 讘住讜讙讬讗 讬专讗讛 砖讚讘专讬 专砖"讬 讻谞讬诐 讜讗诪转讬讬诐 讚讛转诐 讗诪专讛 砖诪讜讗诇 讗诪转谞讬转讬谉 诪谞住讱 讜诪讟诪讗 讜诪讚诪注 讘砖讜讙讙 驻讟讜专讬诐 讘诪讝讬讚 讞讬讬讘讬诐 讜诪驻专砖 砖诪讜讗诇 诪谞住讱 讛讬讬谞讜 诪注专讘 讜讗拽砖讜 诇讬讛 讛讬讬谞讜 诪讚诪注 讜诪砖谞讬 拽谞住讗 诪拽谞住讗 诇讗 讬诇驻讬谞谉 讜驻专砖"讬 砖诐 拽谞住 诪砖讜诐 讚讛讬讝拽 砖讗讬谞讜 谞讬讻专 诇讗讜 砖诪讬讛 讛讬讝拽 注"讻 讜讗诇讜 讛诐 讚讘专讬 专' 讬讜讞谞谉 砖讗诪专 砖诐 讚讘专 转讜专讛 讗驻讬诇讜 讘诪讝讬讚 驻讟讬专讬 讚讛讬讝拽 砖讗"谞 诇讗讜 砖诪讬讛 讛讬讝拽 讗诇讗 诪讚专讘谞谉 讞讬讬讘讬诐 讘诪讝讬讚 讜讞讝拽讬讛 驻诇讬讙 砖诐 注诇讬讛 讚专"讬 讜讗诪专 讗讚专讘讗 讚讘专 转讜专讛 讗驻讬' 砖讜讙讙 讞讬讬讘讬诐 讚讛讬讝拽 砖讗"谞 砖诪讬讛 讛讬讝拽 讜讗"讻 讻讗谉 诪讜讻讞 讚专"讞 住"诇 讻讞讝拽讬讛 讜专"讬 砖讛专讬 转谞讬 专"讞 砖讛诐 讗讘讜转 讜诪讬诇讬 讚专讘谞谉 诇讗 砖讬讬讱 诇拽专讜转谉 讗讘讜转 讗"讜 讚住"诇 讻讞讝拽讬讛 讚讛讬讝拽 砖讗"谞 砖诪讬讛 讛讬讝拽 讗"讻 讛讜讬 讚讬谞讗 讜诇讗 拽谞住讗 讜讗"讻 诪讜讻讞 砖驻讬专 讚诪谞住讱 诇讗讜 讛讬讬谞讜 诪注专讘 讚讗"讻 讻讬讜谉 砖讛驻住讚 诪注讟 讛讬讬谞讜 诪讚诪注 讜转专转讬 诇诪讛 诇讬 讜诇讬讻讗 诇砖谞讜讬讬 拽谞住讗 诪拽谞住讗 诇讗 讬诇驻讬谞谉 讚讛讗 诪诪讜谞讗 讛讜讬 讜讚讜"拽 讜诇驻诪"砖 谞专讗讛 讚砖诪讜讗诇 诇讬转 诇讬讛 讘专讬讬转讗 讚专"讞 讚诇砖诪讜讗诇 讛谞讱 诇讗 讛讜讬 讗讘讜转 讻讬讜谉 砖讛诐 诪讚专讘谞谉 讜拽"诇:


讘讚"讛 注讚讬诐 讝讜诪诪讬谉 驻讬' 专讬讘"讗 讜讻讜'  讻讜讜谞转讜 诪讘讜讗专 讚讗讬 讛讜讬 讗诪专讬谞谉 讚讗讬谉 注讚讬诐 讝讜诪诪讬谉 诪砖诇诪讬谉 讗诐 砖讬诇诐 讛谞转讘注 注诇 驻讬讛诐 讗诇讗 讚讜拽讗 讻砖诇讗 砖讬诇诐 诪砖诇诪讬谉 诇讗 讛讜讬 住"讚 讚诪拽砖讛 讘住诪讜讱 诇讜诪专 注讚讬诐 讝讜诪诪讬谉 诪诪讜谞讗 讛讜讗 讚讻讬讜谉 砖诇讗 讛讝讬拽讜 讜诪砖诇诪讬谉 讛讜讬 拽谞住 诇讻讱 驻讬' 讚讗祝 讻砖砖讬诇诐 诪砖诇诪讬谉 讜诪拽砖讬 砖驻讬专 诇讬转谞讬 讛讱 讚诪诪讜谞讗 讛讜讗 讜拽"诇:

转讜住' 讚"讛 讜讗讬诪讗 诪讘注讛 讝讛 诪讬诐. 讝"诇 讜讗讬 讘讻讞 砖谞讬 讙专诪讗 讘注诇诪讗 讛讜讗 讻讜' 讜讬"诇 讚诪讬讬专讬 讘讻讞 砖谞讬 讜拽诪"诇 讚讘讻讞 砖谞讬 谞诪讬 讞讬讬讘 注讻"诇. 讜讬砖 诇注讬讬谉 讘拽讜砖讬讬转 讛转讜住驻讜转, 讛专讬 讻砖讬讝讬拽讜 诪讬诐 讬讞讬讬讘讜 诪讚讬谉 诪诪讜谞讜 砖讛讝讬拽 讜诇讬讻讗 谞"诪 讘诪讛 砖讛讜讗 讻讞 砖谞讬. 讜谞专讗讛 砖讘诪讬诐 讞住专讜转 讛转讻讜谞讜转 讛诪讞讬讬讘讜转 讘砖讗专 讛讗讘讜转 讻讬 讘讗砖 拽讬讬诐 讻讞 讗讞专 诪注讜专讘 讘讛 讜讛讻讞 讛讗讞专 驻讜注诇 讘注爪诐 讛谞讝拽. 讛诪讬诐 讗讬谞诐 讗砖 砖讻谉 讛讜诇讻讬诐 诪讻讞 注爪诪诐.57 讙诐 讗讬谉 诇诪讬诐 专讜讞 讞讬讬诐 讜诇驻讬讻讱 讗"讗 诇讞讬讬讘 讛讘注诇讬诐 诪砖讜诐 砖讜专. 讜讗祝 诪砖讜诐 讘讜专 讗讬谉 诇讞讬讬讘诐 砖讻谉 诪讬诐 诪讝讬拽讬诐 讘讚专讱 讛讬诇讜讻诐 讜讗讬诇讜 讘讜专 讚注诇诪讗 转讞讬诇转 注砖讬讬转讜 诇谞讝拽 讻诇讜诪专 讛谞讬讝拽 谞转拽诇 讘讘讜专 讜讗讬谉 讛讘讜专 讝讝 诪诪拽讜诪讜. 注讬讬谉 诇拽诪谉 讘讙诪专讗 (讚祝 讜.). 转讜住' 住讜讘专讬诐 砖诪讬诐 诪讞讬讬讘讬诐 诪讚讬谉 讗讚诐 讛诪讝讬拽 讜讛拽砖讜 诇诪讛 讬转讞讬讬讘 讛讗讚诐 讘讻讞 砖谞讬 讜讛诇讗 讙专诪讗 讘注诇诪讗 讛讜讗.
讜讛谞讛 讘转讞讬诇转 讛诪住讻转 讚谞谞讜 讗诐 讗讚诐 讛诪讝讬拽 讞讬讬讘 讘讙诇诇 诪注砖讛 讛谞讝拽 砖注砖讛 讗讜 诪砖讜诐 砖驻砖注 讘砖诪讬专转 讙讜驻讜. 讻讞 砖谞讬 讛讜讬 讞住专讜谉 讘诪注砖讛 讗讚诐 讜讘讻谉 讗诐 讛诪讞讬讬讘 砖诇 讗讚诐 讛诪讝讬拽 讛讜讗 诪注砖讛 讛谞讝拽 诪住转讘专 砖驻讟讜专 讘讻讞 砖谞讬. 讬砖 诇讜诪专 砖讻讱 讚讬讜谞诐 砖诇 讛转讜住': 讘拽讜砖讬讬转诐 住讘专讜 砖诪注砖讛 讛谞讝拽 诪讞讬讬讘 讗讚诐 讜诇驻讬讻讱 讛拽砖讜 诪讚讜注 讞讬讬讘 讗诐 讛讝讬拽讜 讛诪讬诐 讘讻讞 砖谞讬. 讜讗讬诇讜 讘转讬专讜爪诐 谞拽讟讜 砖讛诪讞讬讬讘 讚讗讚诐 讛讜讗 砖驻砖注 讘砖诪讬专转 讙讜驻讜 讜诇讻谉 讗注"驻 砖讛诪讬诐 讛讝讬拽讜 讘讻讞 砖谞讬 讞讬讬讘 讻讬 讘讻诇 讝讗转 驻砖注 讘砖诪讬专转 讙讜驻讜.58 讜注讬讬谉 讘讞讬讚讜砖讬 讛专"谉 诇住谞讛讚专讬谉 (讚祝 注"讝 讘) 砖住讜讘专 诇讛诇讻讛 砖讗讚诐 讛诪讝讬拽 讞讬讬讘 讻砖讛讝讬拽 讘讻讞 砖谞讬 诪砖讜诐 砖讗讚诐 诪讜注讚 诇注讜诇诐, 讻诇讜诪专, 砖讗讬谉 诪注砖讬讜 诪讞讬讬讘讬诐 讗诇讗 讞住专讜谉 讘砖诪讬专转 讙讜驻讜 诪讞讬讬讘 讜诪砖讜诐 讻讱 讞讬讬讘 讗驻讬' 讛讝讬拽 讘讻讞 砖谞讬.
讙诪'. 转谞讬 讛讝讬拽讗 讚讘讬讚讬诐 讜拽转谞讬 讛讝讬拽讗 讚诪诪讬诇讗. 诪砖诪注 讚讻诇 讚' 讗讘讜转 讚谞讝拽讬谉 讚诪转谞讬转讬谉 讛讬讝讬拽讗 讚讘讬讚讬诐 讛诐. 讜拽砖讛 诇诪讛 谞拽专讗讜 讚' 讗讘讜转 谞讝拽讬谉 讚诪转谞讬转讬谉 讛讝讬拽讗 讚讘讬讚讬诐 讜讛专讬 讘讜专 讘讻诇诇谉 讜讘讜专 讛讜讗 讛讝讬拽讗 讚诪诪讬诇讗.59
讜讬转讻谉 诇讛讙讚讬专 讛讝讬拽讗 讚诪诪讬诇讗 讘讚' 砖讜诪专讬诐 砖专"诇 砖砖讜诪专讬诐 讞讬讬讘讬诐 讘讙诇诇 砖砖注讘讚讜 讗转 注爪诪诐 诇讛转讞讬讬讘 诪砖讜诐 诪讝讬拽 讜讛讜讗 讞讬讜讘 诪讬讜讞讚 讜讗讬谞讜 讚讜诪讛 诇诪讝讬拽 讗讞专. 注讬讬谉 讘专诪讘"诐 讘驻"讘 诪讛诇' 砖讻讬专讜转 (讛诇"讙) 砖砖讜诪专 讛驻讜砖注 讞讬讬讘 诪砖讜诐 诪讝讬拽 讜注讜讚 讻转讘 讜讝"诇 讜讻谉 讛讜专讜 专讘讜转讬 砖讛诪讜住专 讻专诪讜 诇砖讜诪专 讘讬谉 讘讗专讬住讜转 讘讬谉 讘砖诪讬专讜转 讞谞诐 讜讛转谞讛 注诪讜 砖讬讞驻讜专 讗讜 讬讝诪讜专 讗讜 讬讗讘拽 诪砖诇讜 讜驻砖注 讜诇讗 注砖讛 讞讬讬讘 讻诪讬 砖讛驻住讬讚 讘讬讚讬诐 讻讜' 注讻"诇. 讛专诪讘"诐 驻住拽 砖砖讜诪专 讗专讬住 砖诇讗 注砖讛 讗转 讛注讘讜讚讛 讛诪讜讟诇转 注诇讬讜 讞讬讬讘 诇砖诇诐 诪讚讬谉 诪讝讬拽 注讘讜专 讛专讜讜讞讬诐 砖讘注诇 讛讻专诐 诇讗 讛专讜讬讞. 讜诇讻讗讜专讛 转诪讜讛 砖讛专讬 专拽 讘讞讘诇讛 诪砖诇诪讬诐 砖讘转 讘讙诇诇 诪谞讬注转 讛专讬讜讞 讜诇讗 讘诪讝讬拽 讗讞专 砖讻谉 讛诪讘讟诇 讻讬住讜 砖诇 讞讘讬专讜 驻讟讜专 讜诪"砖 砖讜诪专 砖讛讝讬拽 诪诪讝讬拽 讗讞专.60 讜谞专讗讛 诇讘讗专 砖诪谞讬注转 讛专讬讜讞 讗讬谞讛 诪讞讬讬讘转 诪讝讬拽 讻砖讛诪讞讬讬讘 讛讜讗 诪注砖讛 诪讝讬拽 讚注诇诪讗. 诪讗讬讚讱 讘诪讝讬拽 砖诇 砖讜诪专 砖砖注讘讚 讗转 注爪诪讜 诇讛转讞讬讬讘 讻诪讝讬拽 讗祝 诪谞讬注转 讛专讬讜讞 讘讻诇诇 讞讬讜讘 讛诪讝讬拽. 讛讝讬拽讗 讚讘讬讚讬诐 讛讜讗 讻砖讛转讜专讛 讞讬讬讘转讜 讘砖讘讬诇 诪注砖讛 讛讛讬讝拽, 讜讛讝讬拽讗 讚诪诪讬诇讗 讛讜讗 讻砖讛砖转注讘讚讜转 诪讞讬讬讘转 讗转 讛砖讜诪专 诪讚讬谉 诪讝讬拽.61
专砖"讬 讚"讛 讜诪谞住讱. 讝"诇 讜诪谞住讱 讗转 讛讬讬谉 诇讬讻讗 诇诪讬诪专 砖谞讬住讻讜 讘讬讬谉 谞住讱 砖讝专拽 讘讜 讚诇讗 拽诪讞住专讬讛 讜诇讗 诪讬讚讬 讚讛讗 诪讝讘讬谉 诇讬讛 讘专 诪讚诪讬 讬讬谉 谞住讱 砖讘讜 注讻"诇. 讚讘专讬 专砖"讬 讚讜专砖讬诐 注讬讜谉: 诪讛 诇讬 讗诐 诪讻专讜 讞讜抓 诪讚诪讬 讬"谞 砖讘讜, 住讜讻"住 讛驻住讬讚讜 诪诪讜谉, 讻讬 诇讗 讬拽谞讛讜 讬砖专讗诇 讗诇讗 讛注讻讜"诐 讬拽谞讛讜 讘讝讜诇 讜讛专讬 驻讞转讜 诪讚诪讬讜. 讜注诇讬谞讜 诇注讬讬谉 讘讙讜祝 讛诪讞诇讜拽转 讚讛讬讝拽 砖讗讬谞讜 谞讬讻专 讗诐 砖诪讬讛 讛讬讝拽 讗讜 诇讗 砖诪讬讛 讛讬讝拽 - 讚诪讗讞专 砖讛驻住讬讚 讚诪讬诐 诇谞讬讝拽 诇诪讛 诇讗 讬砖诇诐 讛诪讝讬拽 注讘讜专 讛讬讝拽 砖讗讬谞讜 谞讬讻专.
讜讘讬讗专 讛讙专"讞 讝爪"诇 砖讛讞讬讜讘 砖诇 诪讝讬拽 诪诪讜谉 讗讬谞讜 诪转讛讜讛 诪砖讜诐 砖讛驻住讬讚 诇讞讘讬专讜 诪诪讜谉 讻讬 讗诐 诪砖讜诐 讛讛讬讝拽 砖注砖讛 讘讙讜祝 讛讞驻抓 讛谞讬讝拽, 讚讛讬讬谞讜 讛讛讬讝拽 讛砖讞讬转 讗转 讛讚讘专 讛谞讬讝拽 讜诪砖讜"讛 谞转讞讬讬讘 讛诪讝讬拽 诇砖诇诐 讚诪讬诐 转讞转 讛讞驻爪讗 讛谞讬讝拽. 讻讘专 讛讜讘讗 诇诪注诇讛 讘砖讬注讜专讬诐 (诇讚祝 讙. 转讜住' 讚"讛 讛讗 诪讻诇讬讗 拽专谞讗) 砖讘讻讱 诪讜住讘专转 砖讬讟转 讛专诪讘"诐 (讘驻"讛 诪讛诇' 讟讜注谉 讜谞讟注谉 讛诇"讘) 砖讛诪讜讚讛 讘诪拽爪转 谞讝拽 砖诇 拽专拽注 驻讟讜专 诪砖讘讜注讛 诪砖讜诐 砖讚诪讬 拽专拽注 讻拽专拽注 讚诪讬. 讛专诪讘"诐 住讜讘专 砖注讬拽专 讛讞讬讜讘 砖诇 讛诪讝讬拽 讛讜讗 诇讛讞讝讬专 讗转 讛讞驻抓 讛谞讬讝拽 诇诪爪讘讜 讛专讗砖讜谉 讻驻讬 砖讛讬讛 拽讜讚诐 砖讛讜讝拽. 讛讚诪讬诐 讛诐 讞诇讬驻讬 讛讞驻爪讗, 讜诇讻讱 讚诪讬 谞讝拽 拽专拽注 讛诐 讻拽专拽注 砖讻谉 讛讚诪讬诐 讘讗讬诐 转讞转 讛拽专拽注 砖讛讜讝拽讛. 讬讜爪讗 砖专拽 讗诐 讛讜讝拽 讙讜祝 讛讞驻爪讗 讬转讞讬讬讘 讛诪讝讬拽 诇讛讞讝讬专 讗转 讛讞驻抓 诇诪爪讘讜 讛专讗砖讜谉. 讗诪谞诐 讻砖诇讗 讛讜讝拽 讙讜祝 讛讞驻爪讗 讗诇讗 砖讛讘注诇讬诐 讛驻住讬讚讜 诪诪讜谉 诇讗 讬讞讜诇 讞讬讜讘 谞讝拽讬谉.
诇讗讜专 讛讗诪讜专 诪讘讜讗专转 讙诐 讛诪讞诇讜拽转 讘讬讞住 诇讛讬讝拽 砖讗讬谞讜 谞讬讻专 讗诐 砖诪讬讛 讛讬讝拽 讗讜 诇讗. 讛住讜讙讬讗 讚讙讬讟讬谉 (讚祝 谞讘:) 诪讘讬讗讛 专讗讬讬讛 诇讚讬谉 诪讝讬拽 诪讙讝讬诇讛 讜讝"诇 诪转讬讘 专讘 驻驻讗 讙讝诇 诪讟讘注 讜谞驻住诇 转专讜诪讛 讜谞讟诪讗转 讞诪抓 讜注讘专 注诇讬讜 讛驻住讞 讗讜诪专 诇讜 讛专讬 砖诇讱 诇驻谞讬讱 讜讗讬 讗诪专转 讛讬讝拽 砖讗讬谞讜 谞讬讻专 砖诪讬讛 讛讬讝拽 讛讗讬 讙讝诇谉 讛讜讗 诪诪讜谞讗 诪注诇讬讗 讘注讬 砖诇讜诪讬, 转讬讜讘转讗 注讻"诇. 诇驻讜诐 专讬讛讟讗 转讬讜讘转转 专讘 驻驻讗 诪转诪讬讛讛 讻讬 讗驻讬诇讜 谞讗诪专 砖讛讬讝拽 砖讗讬谞讜 谞讬讻专 砖诪讬讛 讛讬讝拽 讝讛 谞讜讙注 诇讻讗讜专讛 专拽 诇讞讬讜讘 讛诪讝讬拽 注讘讜专 讛驻住讚 诪诪讜谉 讛谞讬讝拽, 讗讘诇 讘讛砖讘转 讙讝讬诇讛 诪讗讞专 讜诇讗 谞砖转谞讛 讙讜祝 讛讞驻抓 诇诪讛 诇讗 讬讜讻诇 诇讟注讜谉 讛专讬 砖诇讱 诇驻谞讬讱. 诪讻讗谉 诪讜讻专讞 砖诇讚注转 讛住讜讘专 讛讬讝拽 砖讗讬谞讜 谞讬讻专 砖诪讬讛 讛讬讝拽 讞诇 砖谞讜讬 讘讙讜祝 讛讞驻抓 讜讞驻抓 讛谞讬讝拽 讛讜讗讬诇 讜讗讬谞讜 讗讜转讜 讚讘专 砖讛讬讛 诇驻谞讬 讛讛讬讝拽 讗讬谞讜 专讗讜讬 诇讛砖讘讛. 讛讬讝拽 砖讗讬谞讜 谞讬讻专 砖诪讬讛 讛讬讝拽 谞讜讙注 诇讚讬谉 讛砖讘转 讙讝诇讛 讻砖诐 砖讛讜讗 谞讜讙注 诇讚讬谞讬 诪讝讬拽. 讗祝 讘诪讝讬拽, 讗讬谉 讛诪讞讬讬讘 讛驻住讚 诪诪讜谉 讛讘注诇讬诐 讘注诇诪讗 讻讬 讗诐 讗讬讘讜讚 讛讞驻抓. 讗诇讬讘讗 讚诪"讚 讛讬讝拽 砖讗讬谞讜 谞讬讻专 砖诪讬讛 讛讬讝拽 讛砖转谞讛 讛讞驻抓 砖讛讜讝拽 讜诇驻讬讻讱 讞讬讬讘 讛诪讝讬拽 诇砖诇诐.
诪住转讘专 诇驻讬"讝 砖讗驻讬' 谞谞拽讜讟 砖讛讬讝拽 砖讗讬谞讜 谞讬讻专 砖诪讬讛 讛讬讝拽 讛讬讬谞讜 专拽 讻砖讞诇 砖诐 驻住讜诇 讗讜 砖诐 讗讬住讜专 讘注爪诐 讛讚讘专 讛谞讬讝拽 讜讻驻讬 砖讛讜讗 讞诇 讘谞讬住讜讱 讛讬讬谉 讜讘讟讜诪讗转 转专讜诪讛 砖讞诇 砖诐 驻住讜诇 讘讞驻爪讗 注爪诪讜 砖谞砖转谞讛 诪讞诪转讜 诇讚讘专 讗讞专. 讜讗讬诇讜 讛驻住讚 诪诪讜谉 讘注诇诪讗 讘诇讬 讞诇讜转 驻住讜诇 讘注爪诐 讚讘专 讛谞讬讝拽 诇讻"注 讗讬谞讜 谞讝拽 讻诇诇62.
讘讻讱 诪讘讜讗专讬诐 讚讘专讬 专砖"讬 砖讛讘讚讬诇 讘讬谉 诪谞住讱 讬讬谉 讘讬讚讬诐 诪诪砖 诇讘讬谉 诪注专讘 讬讬"谞 讘讬讬谉 讞讘讬专讜. 讘诪谞住讱 讬讬谉 谞住讱 诪诪砖 讞诇 砖诐 驻住讜诇 讜讗讬住讜专 砖诇 讬讬"谞 讘注爪诐 讛讬讬谉 讜讘讻谉 诪砖转谞讛 讙讜祝 讛讬讬谉 诪诪爪讘讜 讛专讗砖讜谉 讜讬砖 讞诇讜转 谞讝拽 讛诪讞讬讬讘转 讘转砖诇讜诪讬谉. 讘诪注专讘 讬讬"谞 讘讬讬谉 砖诇 讛讬转专 诇注讜诪转 讝讗转 诇讗 讞诇 砖诐 驻住讜诇 讜讗讬住讜专 讘讙讜驻讜 砖诇 讛讬讬谉 砖诇 讛讬转专 讗诇讗 砖诪讞诪转 诪爪讬讗讜转 讛转注专讜讘转 讘讬讬谉 谞住讱 讗"讗 诇讬砖专讗诇 诇砖转讜转讜 讜诇讻谉 讘注诇讬讜 讛驻住讬讚讜 诪诪讜谉. 讗诪谞诐 诪讻讬讜谉 讚诇讗 讞诇 砖诐 驻住讜诇 讜讗讬住讜专 讘讙讜驻讜 砖诇 讛讬讬谉 诇讬讻讗 讞讬讜讘 谞讝拽.63
讗讱 拽砖讛 注诇 驻专砖"讬 诪诪讚诪注 砖讞讬讬讘 讗祝 砖讬砖 专拽 转注专讜讘转 讞讜诇讬谉 注诐 转专讜诪讛 讜诪"砖 诪转注专讜讘转 讬讬谉 讘讬讬谉 谞住讱. 讜谞专讗讛 砖专砖"讬 住讜讘专 砖讘诪讚讜诪注 讞诇 砖诐 讗讬住讜专 讙诐 注诇 讙讜祝 讛讞讜诇讬谉 砖讘转注专讜讘转 讜诇讻谉 谞讞砖讘 讛诪讚诪注 诇诪讝讬拽. 住讬诪讜讻讬谉 诇讻讱 诪诪爪讜转 讞诇讛 (注讬' 驻专拽 讙' 诪诪住' 讞诇讛 诪砖谞讛 讘') 砖讬砖 诪驻专砖讬诐 砖诪讚讜诪注 驻讟讜专 诪谉 讛讞诇讛 讗驻讬诇讜 诪爪讜讬 砖讬注讜专 讻讚讬 讞讬讜讘 讞诇讛 讘讞讜诇讬谉 砖讘转注专讜讘转 (砖诇讗 讻专"砖 讘驻"讗 诪砖谞讛 讚' 砖诐 讘诪住' 讞诇讛).64 讛专讬 砖讚讬谉 讛诪讚讜诪注 讞诇 注诇 讻诇 讛转注专讜讘转 - 讻讜诇诇 讛讞讜诇讬谉 砖讘讛. 诪讗讬讚讱 讘讬讬"谞 讛讬讬谉 砖诇 讛讬转专 砖讘转注专讜讘转 谞砖讗专 讘讛转讬专讜 讗讱 讗住讜专 诇砖转讜转讜 诪讞诪转 讬讬"谞 砖讘讜. 讜讘讻谉 讛诪注专讘 讬讬"谞 讘讬讬谉 讛讬转专 讗讬谞讜 诪讝讬拽 讜讗讬诇讜 讛诪讚诪注 转专讜诪讛 讘讞讜诇讬谉 讛讜讬 诪讝讬拽.
讗诪谞诐 讚讘专讬 讛讙诪' 讘讙讬讟讬谉 (谞讘 讘 - 谞讙 讗) 注讜诪讚讬诐 讘住转讬专讛 诇讻诇 讛谞"诇 砖讻谉 诇砖讜谞诐 砖诐: 讜诇诪讗谉 讚讗诪专 诪谞住讱 诪"讟 诇讗 讗诪专 诪注专讘, 讗诪专 诇讱 诪注专讘 讛讬讬谞讜 诪讚诪注, 讜讗讬讚讱 拽谞住讗 讛讜讗 讜诪拽谞住讗 诇讗 讬诇驻讬谞谉 讜讻讜' 注讻"诇. 讛谞讛 诪驻讜专砖 讚诇诪"讚 诪谞住讱 讛讜讗 诪谞住讱 诪诪砖 讘讬讚讬诐, 讛诪注专讘 讬讬"谞 讘讬讬谉 讘讻诇诇 讛诪讚诪注 讜讻砖诐 砖讛诪讚诪注 讞讬讬讘 讻谉 讛诪注专讘 讬讬"谞 讘讬讬谉 砖诇讗 讻专砖"讬 诇驻谞讬谞讜.
讜讬转讻谉 砖砖讬讟转 专砖"讬 讻讗谉 转诇讜讬讛 讘诪讞诇讜拽转 讘讬谉 转"拽 讜专砖讘"讙 讘诪砖谞讛 (注讬' 讘注"讝 讚祝 注讚.) 讝"诇 讬讬谉 谞住讱 砖谞驻诇 诇讘讜专 讻讜诇讜 讗住讜专 讘讛谞讗讛 专砖讘"讙 讗讜诪专 讬诪讻专 讻讜诇讜 诇注讻讜"诐 讞讜抓 诪讚诪讬 讬讬"谞 砖讘讜 注讻"诇. 讗诇讬讘讗 讚转"拽 讞诇 砖诐 讗讬住讜专 讗祝 注诇 讛讬讬谉 砖诇 讛讬转专 砖讘转注专讜讘转 注诐 讬讬"谞 讜讗讬诇讜 诇专砖讘"讙 讛讬讬谉 砖诇 讛讬转专 谞砖讗专 讘讛转讬专讜. 诇讗讜专 讝讛 讬"诇 砖驻专砖"讬 讘住讜讙讬讬谉 讛讜讗 讻专砖讘"讙 砖诇讗 讞诇 讗讬住讜专 注诇 讙讜祝 讛讬讬谉 砖诇 讛讬转专. 诪讗讬讚讱 讛住讜讙讬讗 讘讙讬讟讬谉 讛讬讗 讗诇讬讘讗 讚讞讻诪讬诐 砖讗祝 讛讬讬谉 砖诇 讛讬转专 讛驻讱 诇讛讬讜转 讗住讜专 讘讛谞讗讛 讜诪讗讞专 砖讛诪注专讘 讛讞讬诇 砖诐 讗讬住讜专 注诇 讙讜驻讜 砖诇 讛讛讬转专 讞诇 讚讬谉 讛讬讝拽 砖讗讬谞讜 谞讬讻专 讜讞讬讬讘.
讜讘讻讱 诪讜讘谉 诪讛 砖讗诪专讜 讘住讜讙讬转 讛讙诪' 讙讬讟讬谉 讛谞"诇 讚拽谞住讗 诪拽谞住讗 诇讗 讬诇驻讬谞谉. 讗讬诇讜 讛讬讛 讛讞讬讜讘 讘讛讬讝拽 砖讗讬谞讜 谞讬讻专 诪砖讜诐 讛驻住讚 诪诪讜谉 讚注诇诪讗 诪讛 谞"诪 讘讬谉 讗讬住讜专 讝讛 讗讜 讗讞专. 讗讜诇诐 讛讜讗讬诇 讜讛诪讞讬讬讘 讛讜讗 讞诇讜转 砖诐 讛讗讬住讜专 讜驻住讜诇 讛讞诇 讘讙讜祝 讛讞驻爪讗 谞讬转谉 诇讛讘讞讬谉 讘讬谉 驻住讜诇 讗讞讚 诇砖谞讬 砖专拽 讘驻住讜诇 讝讛 讬砖诇诐 拽谞住 讜诇讗 讘驻住讜诇 讗讞专. 讜注讬讬谉 讘专讗讘"讚 (驻"讝 诪讛诇' 讞讜讘诇 讜诪讝讬拽 讛诇"讚) 砖驻住拽 讚诇诪"讚 讛讬讝拽 砖讗讬谞讜 谞讬讻专 诇讗 砖诪讬讛 讛讬讝拽 诇讗 拽谞住讜 讗转 讛注讜砖讛 诪诇讗讻讛 讘驻专转 讞讟讗转 诇砖诇诐 讘讚讬谞讬 讗讚诐 讜讝"诇 讜讟注诪讗 讚诪讬诇转讗 诪砖讜诐 讚讗讬谉 诪转讻讜讬谉 诇讛讝讬拽 讗诇讗 诇讛谞讗转讜 讛讜讗 诪转讻讜讬谉 诪砖讜"讛 诇讗 拽谞住讜 讘讜 诪讝讬讚 注讻"诇. 讗讱 讝讛 砖讬讬讱 专拽 讗诐 讛诪讞讬讬讘 讗讬谞讜 讛驻住讚 讛诪诪讜谉 讻砖诇注爪诪讜 讗诇讗 砖诐 讛驻住讜诇 讘讙讜驻讜 砖诇 讛讚讘专 讛谞讬讝拽 讜讘砖诐 砖诇 驻住讜诇 驻专转 讞讟讗转 诇讗 拽谞住讜, 讚拽谞住讜 讻诇 砖诐 讜砖诐 驻住讜诇 讘注爪诪讜, 讜讚讜"拽.
讘) 讜讛谞讛 注讚 注讻砖讬讜 谞拽讟谞讜 讻讛讙专"讞 讝爪"诇 砖讛讞住专讜谉 讘讛讬讝拽 砖讗讬谞讜 谞讬讻专 讛讜讗 砖诇讗 谞转拽诇拽诇 讙讜驻讜 砖诇 讛讞驻爪讗 砖讛讜讝拽. 讗诪谞诐 注讬' 讘专砖"讬 讘诪住' 讙讬讟讬谉 (讚祝 谞讙. 讚"讛 砖诪讬讛 讛讬讝拽) 砖讻' 讜讝"诇 讜讘讛讝讬拽 诇讗 讞讬诇拽讛 转讜专讛 讻砖讛讜讗 讘讗 讘讬讚讬 讗讚诐 注爪诪讜 讘讬谉 砖讜讙讙 诇诪讝讬讚 讜讻讜' 注讻"诇. 讜诪砖诪注 拽爪转 诪诇砖讜谞讜 讚讛讞住专讜谉 讘讛讬讝拽 砖讗讬谞讜 谞讬讻专 讛讜讗 讘诪注砖讛 讛谞讝拽 砖讗讬谞讜 讘讗 讘讬讚讬 讗讚诐 注爪诪讜 讜诪砖讜诐 砖讛讜讗 专拽 讙专诐 讗转 讛讛讬讝拽 注"讬 讛讟诇转 驻住讜诇 讜驻讟讜专 诪讚讬谉 讙专诪讗 讘谞讬讝拽讬谉. 讗讱 讻' 砖诐 注讜讚 讘专砖"讬 (讚"讛 讛讬讝拽 砖讗讬谞讜 谞讬讻专) 讜讝"诇 砖诇讗 谞砖转谞讜 诪讻诪讜转 砖讛讬讜 注讻"诇. 讜诪驻讜专砖 讘专砖"讬 讛讗讞专讜谉 砖讛讞住专讜谉 讛讜讬 砖讛讞驻爪讗 诇讗 谞砖转谞讛, 讜讻诪讜 砖讻转讘谞讜.65
讜讻谉 诪讘讜讗专 讘讚讘专讬 讛专诪讘"诐, 砖讛讞住专讜谉 讘讛讬讝拽 砖讗讬谞讜 谞讬讻专 讛讜讗 砖诇讗 谞砖转谞讛 讛讞驻抓 讜讻诪讜 砖讻转讘 讘驻"讝 诪讛诇' 讞讜讘诇 讜诪讝讬拽 (讛诇"讗) 讜讝"诇 讛诪讝讬拽 诪诪讜谉 讞讘讬专讜 讛讬讝拽 砖讗讬谞讜 谞讬讻专, 讛讜讗讬诇 讜诇讗 谞砖转谞讛 讛讚讘专 讜诇讗 谞驻住讚讛 爪讜专转讜 讛专讬 讝讛 驻讟讜专 诪谉 讛转砖诇讜诪讬谉 讚讬谉 转讜专讛 注讻"诇. 讜注讜讚 讛讻专讞 诇讝讛 谞诪爪讗 讘专诪讘"诐 诪讛讗 讚讛讘讬讗 讛诇' 讝讜 诇驻谞讬 砖讛讘讬讗 讚讬谞讬 讙专诪讗 讜讙专诪讬 (注讬讬"砖 讘住讚专 讛专诪讘"诐), 讜诪讜讻讞 砖讛讜讗 住讜讘专 砖讛讬讝拽 砖讗"谞 讗讬谞讜 转诇讜讬 讘讚讬谞讬 讙专诪讗 讘谞讬讝拽讬谉. 讘讙专诪讗 讬砖 讞住专讜谉 讘诪注砖讛 讛诪讝讬拽 讜讗讬诇讜 讘讛讬讝拽 砖讗"谞 讬砖 讞住专讜谉 诪爪讚 讛讞驻爪讗 砖讛讜讝拽.
讜讛谞讛 讘拽讜谞讟专住 讚讙专诪讬 讚谉 讛专诪讘"谉 讛讗诐 讙讬讚讜诇 讻诇讗讬诐 讘讻专诪讜 砖诇 讞讘讬专讜 讞砖讜讘 讛讬讝拽 谞讬讻专 讗讜 讛讬讝拽 砖讗讬谞讜 谞讬讻专, 讜讛专诪讘"谉 讟讜注谉 砖讛注专讘讜讘讬讗 拽讜讘注 讛讻诇讗讬诐 诇讛讬讜转 讛讬讝拽 谞讬讻专. 诪讗讬讚讱 诇驻讬 讛专诪讘"诐 诇讻讗讜专讛 讬讜爪讗 讗讞专转 讜砖讻诇讗讬诐 讗讬谞讜 讛讬讝拽 谞讬讻专 砖讻谉 诇驻讬 讛专诪讘"诐 讬砖 讘讛讬讝拽 谞讬讻专 砖讬谞讜讬 讘讙讜祝 讛讞驻爪讗 诪讗讞专 砖诪转拽诇拽诇转 爪讜专转讜, 讜砖讬谞讜讬 讻讝讛 讛专讬 讞住专 讘讻诇讗讬诐 讜讘讻谉 讛讜诇"诇 讛讬讝拽 砖讗讬谞讜 谞讬讻专. 讜讘转讜住' 诇拽诪谉 (讚祝 拽: 讚"讛 讞讬讬讘 讻讜') 讻转讘讜 讻专诪讘"谉 砖讻诇讗讬诐 讛讜讬 讛讬讝拽 谞讬讻专, "砖讛专讬 谞讬讻专 砖讛讜讗 讻诇讗讬诐 讻砖专讜讗讛 讛讙驻谞讬诐 讘砖讚讛".
讙) 讘谞讜讙注 诇讬住讜讚 讛讙专"讞, 讚诪讝讬拽 转诇讜讬 讘讛驻住讚 爪讜专转 讛讞驻爪讗, 诇讻讗讜专讛 拽砖讛 诪诪讛 砖讛诇讜拽讞 诪诪讜谉 讞讘讬专讜 讜讝专拽讜 诇讬诐 讜谞讗讘讚 砖讛讜讗 讞讬讬讘, 讜讗讬谞讜 讞讬讬讘 诪讚讬谉 讙谞讘 讗诇讗 诪讚讬谉 诪讝讬拽 (注讬' 讘住讜讙讬讗 诇拽诪谉 讚祝 爪讞. 讜讘转讜住' 砖诐 讚"讛 注讻讜专讬谉 讜讘专诪讘"诐 驻"讝 诪讛诇' 讞讜讘诇 讜诪讝讬拽 讛诇' 讬"讗), 讜讛专讬 讗讬谉 讘讻讱 讛砖讞转转 讞驻抓. 讜讬转讻谉 砖讛讛诇' 讚讘注讬谞谉 讛砖讞转转 讞驻抓 诇讛转讞讬讬讘 讘转讜专转 诪讝讬拽 讞诇讛 专拽 讘诪拽讜诐 砖讗讬谉 谞讟讬诇转 诪诪讜谉. 诪讗讬讚讱 讻砖讬砖 谞讟讬诇转 诪诪讜谉 诇讗 讘注讬谞谉 讛驻住讚 爪讜专转 讛讞驻抓 讜讞讬讬讘 诪讚讬谉 诪讝讬拽. 讜讛谞讛 讘转讜住' 诇诪住' 讙讬讟讬谉 (讚祝 谞讙. 讚"讛 砖诇讗 讬讛讗) 讛拽砖讜 诇诪讛 讚讬讬谉 砖讟讬诪讗 讗转 讛讟讛讜专 讞讬讬讘 讜讛讗 讛讜"诇 讛讬讝拽 砖讗"谞 讜讝"诇 讛拽砖讛 讛"专 讗驻专讬诐 讛讗 讚转谞谉 讘驻专拽 注讚 讻诪讛 讚谉 讗转 讛讚讬谉 讟讬诪讗 讗转 讛讟讛讜专 诪讛 砖注砖讛 注砖讜讬 讜讬砖诇诐 诪讘讬转讜 讜讗诪讗讬 讜讛讗 砖讜讙讙 讛讜讗 讜讻讜' 讗讘诇 诇诪讗谉 讚诪讜拽讬 讗驻讬' 讻专讘谞谉 讜讘谞讙注 讘讛讜 砖专抓 拽砖讛 诇专' 讬讜讞谞谉 讗诪讗讬 讞讬讬讘 讜讻讜' 注讻"诇. 讜谞专讗讛 砖诇驻讬 讚讘专讬谞讜 讬转讻谉 诇转专抓 讗转 拽讜砖讬讬转诐 砖讛专讬 讘讚谉 讗转 讛讚讬谉 讜讟讬诪讗 讗转 讛讟讛讜专 讬砖 谞讟讬诇转 诪诪讜谉 注"讬 讛讚讬讬谉 讜诇讻谉 讞讬讬讘 讜讗注驻"讬 砖诇讗 讛驻住讬讚 讗转 爪讜专转 讛讞驻抓.
讚) 讬诇"注 讘拽谞住 砖诇 讛讬讝拽 砖讗讬谞讜 谞讬讻专 讛讗诐 讚讬谉 讛拽谞住 讛讜讗 砖讞讬讬讘讜讛讜 诪讚专讘谞谉 诇砖诇诐 诪讚讬谉 诪讝讬拽 讗讜 砖讛讜讗 讞讬讜讘 转砖诇讜诪讬谉 讘驻谞讬 注爪诪讜. 讜诪诪讛 砖谞诪谞讜 讘讘专讬讬转讗 注诐 讬转专 讗讘讜转 讛谞讝拽讬谉 诇砖诇诐 诪诪讬讟讘 诪讜讻讞 砖讛讜讗 诪讞讬讜讘讬 诪讝讬拽 诪讚专讘谞谉. 讜讚讬谉 讛诪讝讬拽 讗讬谞讜 诪砖讜诐 砖讛驻住讬讚 诪诪讜谉 讞讘讬专讜 讘注诇诪讗 讗诇讗 诪砖讜诐 砖讛讝讬拽讜 注"讬 砖讛讟讬诇 砖诐 驻住讜诇 讘讞驻爪讗. 诪讗讬讚讱 诪诪讛 砖讬讜专砖讬 诪讝讬拽 讛讬讝拽 砖讗"谞 驻讟讜专讬诐 诪诇砖诇诐 讬砖 专讗讬讬讛 讛驻讜讻讛 讻讬 诪砖诪注 砖讗讬谞讜 诪讚讬谉 诪讝讬拽 讚注诇诪讗 讗诇讗 拽谞住 讜讞诇讜转 讞讬讜讘 诪讬讜讞讚 (注讬' 讘诪住' 讙讬讟讬谉 (讚祝 诪讚:) 讜讘专诪讘"诐 驻"讝 诪讛诇' 诪讝讬拽 讛诇"讙).
专砖"讬 讚"讛 转谞讗 诇讬讛 砖讜诪专 讞谞诐 讜讛砖讜讗诇. 讝"诇 讚讛转诐 谞诪讬 砖讬讬讱 讙谞讬讘讛 讻讙讜谉 砖讟注谉 砖谞讙谞讘 讛讬诪谞讜 讜讛专讬 讛讬讗 讘讬讚讜 讜讻讜' 讚讟讜注谉 讟注谞转 讙谞讘 讻讙谞讘 讜讟讜注谉 讟注谞转 讙讝诇谉 讻讙讝诇谉 讜讛讗 讚谞拽讟 讛讻讗 讜讛砖讜讗诇 诇讗讜 讚讜拽讗 讚讛讗 诇讗 诪砖讻讞转 讘讬讛 讚谞驻讟专 诇讗 讘讟讜注谉 讟注谞转 讙谞讘 讜诇讗 讘讟讜注谉 讟注谞转 讙讝诇谉 砖讛专讬 讛讜讗 讞讬讬讘 讘讻讜诇讜 注讻"诇. 讗讬谉 诇驻专砖 讗转 讚讘专讬 专砖"讬 砖砖讜讗诇 讞讬讬讘 讘讗讜谞住讬谉 讻诪讜 讙讝诇谉 讜诇讬讻讗 谞"诪 讘砖讜讗诇 讛讟讟"讙 讗诐 讛讜讗 讙讝诇谉 讗讜 诇讗 砖讛专讬 转讛讬讛 谞"诪 诇注谞讬谉 砖注转 讞讬讜讘讜. 砖讜讗诇 讞讬讬讘 诇砖诇诐 诪砖注转 讗讜谞住讬谉 讗讜 诪砖注转 砖讗诇讛 讜讗讬诇讜 讟讟"讙 诪砖诇诐 诪砖注转 讛注诪讚讛 讘讚讬谉. 讗诇讗 驻砖讜讟 砖讘讬讗讜专 专砖"讬 讛讜讗 砖专拽 讟注谞转 驻讟讜专 诪讞讬讬讘转 讘讟讟"讙 讜讛砖讜讗诇 砖讟注谉 谞讙讝诇 讜谞讙谞讘 讞讬讬讘 诇砖诇诐.
讜讛谞讛 讘讚讬谉 讛砖讜讗诇 讛诪讞讜讬讘 讘讗讜谞住讬诐 讬诇"注 讗诐 诪转讞讬讬讘 诪讚讬谉 砖讜诪专讬诐 讜诪砖诇诐 诪砖注转 讗讜谞住 讗讜 砖讛讜讗 讞讬讬讘 诪讚讬谉 拽谞讬谉 砖拽谞讛 讘讞驻抓 讜讞讬讬讘 诇砖诇诐 诪砖注转 诪砖讬讻讛. 注讬讬谉 讘砖讬注讜专讬诐 诇拽诪谉 (讚祝 讬讗.) 讘住讜讙讬转 砖诪讬谉 诇砖讜讗诇 讜讘转讜住' 砖诐 (讚"讛 讗讬谉 砖诪讬谉).66 讜讗诐 谞谞拽讟 砖砖讜讗诇 诪砖诇诐 诪讚讬谉 拽谞讬谉 讚讜诪讛 诇讙讝诇谉 砖讙诐 讛讜讗 讞讬讬讘 诇砖诇诐 诪讞诪转 拽谞讬谉 讛讙谞讬讘讛 砖注砖讛 讬转讻谉 砖讻讱 讛讬讗 讻讜讜谞转 讛讙诪专讗 砖诇驻谞讬谞讜 - "讛讗 拽转谞讬 诇讬讛 砖"讞 讜讛砖讜讗诇" - 专"诇 砖"讞 讘讟讟"讙, 讜讗讬诇讜 讘砖讜讗诇 讻驻砖讜讟讜 砖讛砖讜讗诇 讞讬讬讘 诪讚讬谉 拽谞讬谉 讻诪讜 讙谞讘 讜讙讝诇谉.67
57 诇驻讬"讝 讻讞 讗讞专 诪注讜专讘 讘讜 诪讛讜讜讛 住讘专讛 诇讞讬讬讘 讜注讬讬谉 讘讙诪专讗 诇注讬诇 (讚祝 讙:) 诪"砖 讗砖 讚讻讞 讗讞专 诪注讜专讘 讘讜 讻讜' 讘转讜住' (讚祝 讛:) 讚"讛 讻讬 砖讚讬转 讜讘砖讬讟讛 诪拽讜讘爪转 (讚祝 讜.) 讚"讛 诪"砖.
58 注讬讬谉 讘诪讛专"诐 讻讗谉.
59 注讬' 讘讞讝讜谉 讗讬砖 住讬' 讗' 住拽"讜.
60 注讬' 讘诪"诪 砖诐. 讜注讬讬谉 讘转讜住' 讘讙讬讟讬谉 (讚祝 诪讘: 讚"讛 讜砖讜专) 砖讘讗诪转 讞讜诇拽讬诐 注诇 讛专诪讘"诐 讜住讜讘专讬诐 砖讗讬谉 砖讜诪专 讞讬讬讘 讘砖讘转.
61 注讬' 讘专砖讬诪讜转 砖讬注讜专讬诐 诇砖讘讜注讜转 讜谞讚专讬诐 讞"讘 讚祝 拽爪讛.
62 讗讜诇诐 讘砖讬注讜专讬讜 诇驻专拽 讛讻讜谞住 驻讬' 专讘讬谞讜 讝爪"诇 砖讬转讻谉 砖诇讞讝拽讬讛 讛住讜讘专 讛讬讝拽 砖讗"谞 砖诪讬讛 讛讬讝拽 砖讛讞讬讜讘 讛讜讗 诪砖讜诐 讛驻住讚 诪诪讜谉 讘注诇诪讗, 注讬讬"砖.
63 讜讗诪专 诪讜"专 讝爪"诇 砖讗讬谉 住讘专讛 讝讜 转诇讜讬讛 讻诇诇 讘诪讞诇讜拽转 讛专讗砖讜谞讬诐 (注讬讬谉 讘转讜住' 讞讜诇讬谉 (讚祝 拽.) 讚"讛 讘砖拽讚诐 讜讘专"谉 诇住讜讙讬转 讗驻砖专 诇住讜讞讟讜 讗住讜专 (砖诐 讚祝 拽讞) 讛讗诐 讗诪专讬' 讞转讬讻讛 注爪诪讛 谞注砖讛 谞讘讬诇讛 讘砖讗专 讗讬住讜专讬谉. 讚讬谉 讞谞"谞 谞讜讙注 诇砖讬注讜专讬 讘讬讟讜诇 讘诇讘讚 讜诇讗 诇砖讗专 讚讬谞讬 讛转讜专讛. 讞谞"谞 讛讬讗 砖讬注讜专 讘讬讟讜诇 讞讚砖 讛拽讜讘注 砖讻讚讬 诇讘讟诇 讛讗讬住讜专 爪专讬讻讬诐 砖讬注讜专 讙诐 讻谞讙讚 讛讛讬转专, 讗讱 讝讗转 诇讗 讗讜诪专转 砖讛讛讬转专 讛转讛驻讱 诇讛讬讜转 讗讬住讜专 诪诪砖. 讚讜拽讗 讘讗讬住讜专 讘砖专 讘讞诇讘 谞讛驻讱 讛讛讬转专 诇讛讬讜转 讗讬住讜专 讗讱 诇讗 讛讛讬转专 讛谞诪爪讗 讘转注专讜讘转 讘砖讗专 讗讬住讜专讬谉. 讜讗祝 诇专讗砖讜谞讬诐 讛住讜讘专讬诐 砖讛讬转专 诪爪讟专祝 诇讻讝讬转 讜诪诇拽讜转 (注讬讬谉 讘转讜住' 讞讜诇讬谉 (爪讞:) 讚"讛 专讘讗) 注讻"讝 讛讛讬转专 注爪诪讜 诇讗 讛驻讱 诇讛讬讜转 讞驻爪讗 砖诇 讗讬住讜专 讗诇讗 砖诪爪讟专祝 讘诪注砖讛 讛讗讻讬诇讛. 讟注诐 讛讗讬住讜专 诪讞讬讬讘 讗转 讛诪诇拽讜转 讗讱 讛讛讬转专 谞砖讗专 讛讬转专. 讜专讘讬谞讜 讝爪"诇 讛讗专讬讱 诪讗讚 讘注谞讬谉 讝讛 讘砖讬注讜专讬讜 诇讞讜诇讬谉 讜讬讜"讚, 讜讗讻诪"诇.
64 注讬' 讘转讜住' 专注"拽 诇讞诇讛 驻专拽 讗' 诪砖谞讛 讚' 讜讘转讜住' 讗谞砖讬 砖诐 讜专砖"砖 砖诐.
65 注讬讬谉 讘拽讜谞讟专住 讚讙专诪讬 诇专诪讘"谉 砖讛讘讬讗 专讗砖讜谞讬诐 砖讛砖讜讜 讚讬谉 讛讬讝拽 砖讗讬谞讜 谞讬讻专 注诐 讚讬谞讗 讚讙专诪讬. 讜讛专诪讘"谉 讞讬诇拽 讘讬谞讬讛诐. 讜诇驻讬"讝 讬"诇 砖讻讱 讻讜谞转 讛专砖"讬 讛专讗砖讜谉 (讚"讛 砖诪讬讛 讛讬讝拽) 讚专"诇 讚讛讬讝拽 砖讗"谞 讛讜讬 诪讝讬拽 讘讬讚讬 讗讚诐 讜诇驻讬' 讞讬讬讘 讘讬谉 砖讜讙讙 讜讘讬谉 诪讝讬讚 讻讗讚诐 讛诪讝讬拽 讘讬讚讬诐. 讜专拽 讘讞讬讜讘讬 讙专诪讗 讜讙专诪讬 讚谞讝拽讬谉 谞讬转谉 诇讞诇拽 讘讬谉 砖讜讙讙 诇诪讝讬讚, 讜注"注 讘拽讜谞讟专住 讛讙专诪讬.
66 注讬' 讘专诪讘"诐 驻"讗 诪讛诇' 砖讗诇讛 (讛诇' 讛') 讜讘讞讚讜砖讬 讛专讬讟讘"讗 诇讘讘讗 诪爪讬注讗 (讚祝 诪讙:).
67 注讬讬谉 讘专砖讬诪讜转 砖讬注讜专讬诐 诇砖讘讜注讜转 讜谞讚专讬诐 讞诇拽 砖谞讬 讚祝 专"讗 - 专"讘.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 1998), 讘讗讚讬讘讜转 住驻专讬讗, 讘专讬砖讬讜谉 CC BY-NC.

